Usah Biar Duri Dalam Hubungan Mentua-Menantu. Ini Tip Jadi Menantu Favourite!

Macam-macam cerita kita dengar tentang hubungan menantu dan mentua.  Ada yang manis, ada pula penuh dengan kemarahan dan kekecewaan.

Alangkah bertuah menantu dan mentua yang hubungannya sentiasa wangi dan mesra.  Dan betapa pedihnya bagi mereka yang hubungannya sentiasa panas dan meruncing.

Apabila menantu dan mentua tidak sebulu, orang lain dalam keluarga akan turut sama merasakan tempiasnya, terutama anak@pasangan dan juga cucu-cucu yang ada.  Tentu tidak menyenangkan apabila cucu-cucu atau anak-anak melihat nenek dan orang tua mereka bermasam muka serta tidak bertegur sapa.

Ada beberapa perkara penting yang perlu kita pahat di kepala dan juga jiwa:

Bagaimana Menghapus ‘Duri’

Jadi bagaimanakah cara terbaik untuk menghapuskan racun dalam hubungan menantu-mentua ini

Bagaikan panglima perang, baik menantu mahupun mentua sepatutnya bijak dalam mengatur ‘strategi’ untuk memenangi hati pihak yang satu lagi.  Kalau anda menunjukkan sikap bermusuhan, pasangan atau anak anda pasti memandang serong pada anda biarpun anda di pihak yang betul. Lantaran itu sikap dan keperibadian anda perlu dijaga agar anda di pihak yang `menang’.

Jangan sekali-kali bersikap kurang ajar.  Ia hanya akan memalukan diri sendiri.  Juga tidak akan memberi sebarang kebaikan kepada menantu mahupun mentua.  Namun jika hubungan anda berdua sangat `buruk’ elok juga perkara ini dibincangkan dengan pasangan mahupun seseorang yang anda percayai boleh membantu.

Pihak ketiga ini sepatutnya mencari jalan yang terbaik untuk menyelesaikan masalah tentang hubungan menantu-mentua ini.  Mungkin jalan yang terbaik adalah bersemuka dengan kedua-dua pihak untuk mencari akar umbi masalah.  Bagaimanapun anda harus sedar bahawa tugasnya tidak mudah, bak kata pepatah bagai menarik rambut dalam tepung, ia perlukan ketelitian dan diplomasi.

Kadang-kadang tanpa kita sedar sikap kita yang berlagak pandai ataupun besar kepala membuatkan hubungan jadi tidak sejahtera.  Sentiasalah bersikap merendah diri dan mengeluarkan kata-kata yang lembut dan bersopan.

Mengalahlah jika itu satu-satunya jalan yang boleh memulihkan hubungan menantu atau mentua.  Biar orang nampak seolah-olah kita kalah tetapi hakikatnya kita menang besar kerana berjaya memenangi hati individu yang selama ini menjadi `duri’ dalam kehidupan kita.  Ingatlah selalu bahawa `mengalah bukan bererti kita kalah’!

Baik menantu mahupun mentua sepatutnya apa juga perasaan yang kita rasakan terhadap satu dengan lain seharusnya dipendamkan sahaja.  Kita seharusnya sedar bahawa hubungan kita bukan sahaja berkisar antara kita berdua, tetapi juga dengan anak dan cucu.  Mereka menyayangi kita (ibu ataupun nenek mereka) tanpa sebarang sempadan.

Lantaran itu kata-kata negatif yang kita keluarkan terhadap menantu mahupun mentua boleh meninggalkan kesan tidak elok.  Mereka pasti berasa keliru dan sedih mengapa dua orang yang mereka sayangi saling bermusuhan.

10 cara jadi menantu favourite!

Apabila berdepan dengan ibu mertua, jangan sesekali menarik muka masam sebaliknya berusaha untuk senyum seikhlas mungkin. Ini kerana bimbang ibu mertua terasa hati walhal punca anda monyok tidak ada kaitan dengannya. Jadi perlu senyum sentiasa walaupun dalam hati anda tidak begitu gembira.

Anda sangat tidak digalakkan untuk masuk campur dalam perihal anak menantunya yang lain selagi apa yang berlaku itu tidak bertentangan dengan syariat. Elakkan bergosip dan menjadi batu api kerana tersilap langkah, ia akan memakan diri anda sebagai menantu. Jadi, berbaik-baiklah dengan mertua dan ipar-duai yang lain.

Untuk mengambil hati mertua, anda tidak boleh kedekut sebaliknya perlu bermurah hati misalnya belikan ibu mertua hadiah, pakaian atau paling kurang barang keperluan rumah. Anda juga boleh beri wang kepadanya untuk dia berbelanja.

Ingat, di rumah mertua anda perlu ringan tulang! Bangun awal pagi, solat Subuh dan segera bantu ibu mertua di dapur  untuk menyediakan sarapan pagi. Anda juga perlu tunjuk skil memasak dan soal sedap atau tidak itu bukan keutamaan. Yang penting anda rajin ke dapur.

Sebagai ibu, hati mana yang tidak gembira jika anak menantu selalu menghubungi atau menziarahinya. Selain bertanya khabar, sebagai menantu anda juga boleh bertanya pendapatnya tentang sesuatu perkara misalnya yang melibatkan anak-anak anda yakni cucu-cucunya. Sesekali anda juga boleh bertanya resipi kegemaran suami anda yang juga anak kesayangannya. Pasti ibu mertua anda gembira.

Asyik anda sahaja layan suami! Sesekali berilah peluang untuk ibu mertua melayan anaknya misalnya ketika anda balik kampung. Bukan setiap hari ibu mertua anda berpeluang layan anak lelakinya seperti zaman bujang mereka dulu. Jadi biarkan jika ibu mertua manjakan suami anda. Cemburu biarlah bertempat!

Isteri yang baik dan bijak adalah isteri yang pandai menjaga aib suaminya. Jadi, elakkan memarahi suami di depan ibunya walaupun apa yang dilakukan suami ketika itu benar-benar menyakitkan hati anda. Kawal emosi anda depan ibu mertua! Usah sesekali memperkecilkan suami di depan ibu mertua anda dan adik-beradiknya yang lain. Ini boleh memberi gambaran positif pada ibu mertua anda bahawa anda seorang yang sangat menghormati suami.

Usah biarkan kerana mulut badan binasa! Jika anda seorang yang dikategorikan sebagai ‘mulut lepas’, anda dinasihatkan agar kurang bercakap. Dan pastikan anda sentiasa alert apa yang bakal diperkatakan anda, bimbang ia mengecilkan hati ibu mertua. Fikir sebelum bercakap!

Sebagai menantu yang baik, anda perlu dahulukan ibu mertua anda dalam apa jua keadaan. Sebagai contoh mudah, apabila ibu mertua naik kenderaan bersama anda, pelawa dia untuk duduk di hadapan iaitu di sebelah anaknya. Beri dia peluang bersembang dengan suami anda dan sesekali anda duduk di belakang bersama anak-anak tidak mengapa.

Hati seorang ibu pasti gembira jika ada orang lain yang selalu memuji anaknya. Jadi, anda perlu selalu memuji kebaikan suami anda di depan ibu mertua. Sesekali ucaplah begini, “Syukur sangat Allah beri suami sebagai jodoh saya. Pandai sungguh mama didik dan ajar dia. Saya rasa sangat beruntung dapat suami macam dia”

Sumber: Majalah Keluarga Januari 2016


“Dulu Nikah Di Pejabat Agama,Tak Ada Duit Buat Majlis.” Lepas Anak 4, Pasangan Ni Bersanding Sempena Anniversary Ke 11

Ada pelbagai cara untuk kita mencipta kenangan manis bersama pasangan. Lagi-lagi bagi mengenang momen indah terutama untuk hari-hari istinewa seperti hari lahir, anniversary perkahwinan dan sebagainya.
Demikian juga dengan pasangan suami isteri ini. Walaupun sudah memiliki tiga orang cahaya mata dan bakal menimang yang keempat tidak lama lagi, namun Puan Zafirah dan suaminya Mus memilih untuk bersanding sempena hari ulang tahun perkahwinan mereka yang ke 11.
Menurut Zafirah, itu adalah impian mereka berdua memandangkan ketika awal perkahwinan dahulu, merek atidak berkesempatan untuk bersanding akibat kekangan kewangan.
BERSANDING LEPAS ANAK 4
Wedding Anniversary ke-11 tahun
ALLAH ALLAH ALLAH !!
Alhamdulillah syukur, segala apa yg dirancang bertahun lalu dengan rezeki dan izin Allah bersanding lah kami 6 beranak atas pelamin ni. Mana anak lg sorg? Ada tu dalam perut, berusia 6 bulan  Rezeki Allah kan?
11 tahun lalu,
Kami nikah diusia sangat muda. Diusia 15&17 tahun saat kawan2 seronok belajar. Nikah hanya di pejabat agama, tiada majlis doa selamat atau majlis apa pun. Masa tu tiada hp canggih nk rekod atau snap gambar utk kenangan. Tiada kerja, tiada duit.
Sekarang, Allah berikan rezeki dan Allah permudahkan majlis ini.
Ada yg kata “ANAK DAH BERDERET PUN NAK BERSANDING BAGAI”
Allahuakhbar, sy xpernah bersanding sebelum ni. Jadi salah ke sy raikan anniversary sy dgn cara ni? Bukan berdua dengan suami tp dengan anak2 kami. Sy buat majlis 1 sen pun sy x meminta2 dgn org. Kalau lah awk kt tempat sy, apa lah perasaan awk masa tu ye? Sy juga manusia biasa, xmampu nk puaskan hati semua org. Dan niat sy bukan utk menunjuk, sy malu sy segan nk buat majlis ni. Yela dengan anak berderet, yg dalam perut lg. Tp sy tetap teruskan impian sy nak bersanding dgn anak2 walaupun sy tau ada mulut2 yg akan mengata.
Ada yg kata “bagus utk eratkan silaturrahim kasih syg antara suami”
Alhamdulillah, Allah je yg tahu betapa kuatnya kasih syg kami. Dulu kami hanya ada sebijik motor, berpanas dan berhujan naik motor. Cari rezeki naik motor, bawa anak2 naik motor. Syukur dh masa tu ada juga kenderaan. Kerja apa je kami xbuat masa tu, cuci tandas, kerja kedai makan, mesin rumput, bersihkan longkang dan banyak lg.
Masa tu hidup dgn tangisan,kemurungan sbb rasa susahnya nk hidup mcm ni. Kami sgt susah, susu pampers anak2 pun kadang2 mintak dari belas ihsan org. Baju anak2 semua dari org sedekah. Nk makan pun bercatu. Tp kami xpernah putus asa, demi anak2 dan masa depan. Belajar xtinggi xmenghalang utk kami cari rezeki.
Allah adalah sebaik-baik perancang,
Allah uji & Allah beri. Sepanjang perkahwinan tipulah kalau xde ribut taufan yg melanda, hanya Allah je yg tahu. Masa tu darah muda kan? Tp sy tabik dekat suami, dia seorang yg sangat2 penyabar. Kelebihan suami terlalu banyak, xdapat nak disenaraikan. Semoga Allah sahaja yg dpt membalas pengorbanan seorang suami. Layanan baik yg suami berikan, 1 juta kali ganda isteri beri layanan yg baik.
Utk suami tersayang, jangan lah kau tinggalkan ku yg sentiasa bersamamu saat kau susah dulu pabila kau berjaya satu hari nanti.
Mus Zafirah lll 30 NOV 2019


Pesan Afdlin Shauki Kalau Tak Nak Ternganga Bila Anak Tanya Orang Pertama Tulis Bismillah,  Ibu Bapa Kena Simpan Nota ni!

Sebagai ibu bapa, seharusnya bab mendidik bukan sekadar dilepaskan pada pihak sekolah semata-mata. Di rumah juga patut dititikberatkan. Tak kisahlah sibuk ataupun tidak, bab mendidikk ini memang penting jika mahu anak-anak berjaya.

Bagaiamana kaedah yang dipraktikkan terpulang kepada ibu bapa itu sendiri. Bagi selebriti bernama Afdlin Shauki, dia mahu anaknya kelak tidak sekadar menghafal nama-nama mereka yang terkenal di barat sahaja. sebaliknya, dia mahu anaknya tahu akan nama-nama orang hebat di dalam Islam.

Kerana itu, dia berkongsi 24 nama hebat dalam Islam menerusi laman instagramnya supaya apabila ditanya anaknya kelak dia boleh memberikan jawapan.  Memang terbaiklah Afdlin!

“org pertama cipta telefon ? alexander graham bell ..org pertama tulis bismillah ? ????? kalau anak tanya, ternganga nak jawab..so simpan nota nih”Ujar Afdlin sambil menerangkan 24 nama tokoh Islam yang perlu diingati.

4 ORANG YANG PERTAMA DALAM ISLAM

1. Orang yang pertama menulis Bismillah : Nabi Sulaiman AS.
2. Orang yang pertama minum air zamzam : Nabi Ismail AS.

3. Orang yang pertama berkhatan : Nabi Ibrahim AS.

4. Orang yang pertama diberikan pakaian pada hari qiamat : Nabi Ibrahim AS.

5. Orang yang pertama dipanggil oleh Allah pada hari qiamat : Nabi Adam AS.

6. Orang yang pertama mengerjakan saie antara Safa dan Marwah : Sayyidatina Hajar (Ibu Nabi Ismail AS). 7. Orang yang pertama dibangkitkan pada hari qiamat : Nabi Muhammad SAW.

8. Orang yang pertama menjadi khalifah Islam : Abu Bakar As Siddiq RA.

9. Orang yang pertama menggunakan tarikh hijrah : Umar bin Al-Khattab RA.

10. Orang yang pertama meletakkah jawatan khalifah dalam Islam : Al-Hasan bin Ali RA.

11. Orang yang pertama menyusukan Nabi SAW : Thuwaibah RA.

12. Orang yang pertama syahid dalam Islam dari kalangan lelaki : Al-Harith bin Abi Halah RA.

13. Orang yang pertama syahid dalam Islam dari kalangan wanita : Sumayyah binti Khabbat RA.

14. Orang yang pertama menulis hadis di dalam kitab / lembaran : Abdullah bin Amru bin Al-Ash RA.

15. Orang yang pertama memanah dalam perjuangan fisabilillah : Saad bin Abi Waqqas RA.

16. Orang yang pertama menjadi muazzin dan melaungkan adzan: Bilal bin Rabah RA.

17. Orang yang pertama bersembahyang dengan Rasulullah SAW : Ali bin Abi Tholib RA.

18. Orang yang pertama membuat minbar masjid Nabi SAW : Tamim Ad-dary RA.

19. Orang yang pertama menghunuskan pedang dalam perjuangan fisabilillah : Az-Zubair bin Al-Awwam RA.

20. Orang yang pertama menulis sirah Nabi SAW : Ibban bin Othman bin Affan RA.

21. Orang yang pertama beriman dengan Nabi SAW : Khadijah binti Khuwailid RA.

22. Orang yang pertama mengasaskan usul fiqh : Imam Syafei RH.

23. Orang yang pertama membina penjara dalam Islam: Ali bin Abi Tholib RA.

24. Orang yang pertama menjadi raja dalam Islam : Muawiyah bin Abi Sufyan RA.

Tak sangka perkongsian tersebut mendapat reaksi positifdari pemgikutnya.


Jika Anak Sekolah Rendah Suka Melawan. Apa Yang Ibu Ayah Kena Lakukan. Baca Penjelasan Ini

Bukan mudah untuk mendidik anak-anak. Pelbagai kerenah dan cabaran bakal ditempuh. Salah satu persoalan yang ditanyq oleh Ibu Rose adalah mengenai anak yang suka melawan cakap. Ikuti penjelasannya.

JIKA ANAK YANG BERSEKOLAH RENDAH SUKA MELAWAN

Soalan:

Ibu, bagaimana untuk anak yang sudah besar (sekolah rendah) bagaimana menanganinya jika kita sedar yang kita dah tersilap didik. Anak suka melawan etc

Jawapan Ibu :

1- Anak yang suka melawan ni satu kerana personalitinya. Namun jika dari kecil anak dididik dengan memberi penerangan apa pun personalitinya tidak menjadi masalah.

2- Pendapatnya tidak diberi perhatian. Maka dia akan melawan kerana mahukan pendapatnya didengar.

3- Ada kemarahan yang tersimpan yang tidak dikendalikan dengan baik. Kemarahan disebabkan bila dapat adik, dia asyik kena marah atau buat itu dan ini. Kena mengalah dan sebagainya.

Maka bagaimana kita hendak membetulkan keadaan.

1- PERLAHAN-LAHAN rapatkan kembali diri dengan anak puan. Dia masih kecil, maka dia masih mahu dijaga, dibelai dan dimanjakan. Maka puan boleh melakukan perkara begini berpada-pada dahulu dan test and measure tengok tindakbalasnya.

2-Banyakkan memberi contoh bagaimana untuk bercakap baik dengan ibu bapa. Disini yang ibu bapa selalu masuk perangkap – kenapa ibu kata macam tu, sebab ramai ibu bapa bila hendak memberi nasihat kepada anak, MEMBANDINGKAN dengan orang lain. Ini yang menyebabkan anak-anak jadi menyampah untuk mendengar nasihat ibu bapa. Oleh itu jangan membanding atau memerli atau ‘insinuate’.

3-Berakhlak mulialah dengan anak-anak bila bercakap. Bercakap dengan suara yang baik dan ambil masa menerangkan.

4- Bila dia melawan, cuba tanya dengan baik dan dalam nada ingin tahu apa yang dia mahu sebenarnya…

5- Anda juga jangan melawan cakap ibu bapa atau bercerita buruk mengenai seseorang. Sebab anak akan mengikut.

Usahalah, anak tidak dilahirkan untuk menjadi degil dan melawan cakap ibu bapa. Cara dia dibesarkan itu mencorakkan sikapnya yang sedemikian. Maka ambil masa untuk membetulkan.

Semoga dipermudahkan.

Ibu Rose – Unleash Your Child’s Greatness.

Jom kita sama-sama berdoa semoga anak-anak sayang semua menjadi anak-anak penyejuk mata?
Cer say Amiinn!.

Salam kasih,
Ibu Rose


Tak Sempat Nak Lipat Baju? Wanita Ni Kongsi Cara Mudahkan Urusan Ibu-Ibu. Confirm Jimat Masa & Tenaga!

Melipat dan mengemas pakaian mungkin leceh bagi sesetengah kaum ibu. Lebih-lebih lagi yang sibuk dengan pelbagai urusan. Kalau dibiarkan makin lama makin menggunung jadinya.

Itu belum masuk bab mahu memastikan pakaian yang disimpan itu kekal teratur. Jika ada banyak tangan, pasti akan bersepah semula.

Opsss.. bakul ilah sentiasa kosong. Kekadang tu jerr ada tak sempat nak lipat. haha

P/s: Bakul sama supaya senang nak susun dan jimat ruang bila kosong.

Selain kaedah di atas, anda juga boleh mencuba cara yang dilakukan oleh wanita dari Jepun Marie Kondo ini. Dia telah mengetengahkan kaedah yang digunakan dalam mengatur pakaian dalam almari supaya kekal kemas dalam jangka masa panjang.

Teknik ini dinamakan sebagai teknik mengemas KonMari. Walaupun ada yang diajar berbunyi karut seperti teknik beliau menyayangi pakaian, tetapi cara melipat dan menyusun pakaian beliau sangat-sangat berguna untuk diikuti.

Berikut adalah asas kepada teknik melipat pakaian mengikut teknik KonMari.

Stoking

Kita selalu menggumpalkan sahaja stoking menjadi bola. Teknik ini berkesan dalam memastikan tidak terpisah pasangan stoking tetapi tidak cukup dalam menjimatkan ruang.

Pakaian Dalam

Rasanya cara melipat ini lebih kurang sama dengan apa yang diamalkan.

Baju T

Perbezaan cara beliau melipat adalah pada lipatan terakhir di mana tujuannya adalah untuk memastikan baju itu mampu berdiri tegak tanpa sebarang bantuan

Seluar

Sama juga cara melipat cuma pada lipatan terakhir itu, dilipat lebih kecil supaya seluar itu tidak memerlukan ruang yang besar untuk disimpan.

Sebenarnya teknik ini nampak mudah tetapi yang agak sukar adalah untuk mengubah cara kita melipat pakaian yang mungkin sudah sebati dengan kita sejak sekian lama.

Kaedah ini sebenarnya sesuai digunakan untuk menyusun baju anak-anak kerana ia memudahkan kerja ibu. Sebabnya :


Pergi Tukar Duit Raya Di Bank Kena Beringat. Pegawai Ni Kongsi Pengalaman Ngeri Apa Yang Pernah Dia Lalui. Jadikan Pengajaran!

Mungkin masih ada lagi antara kita masih tercari-cari ruang masa untuk pergi menukarkan wang di bank untuk dimasukkan ke dalam sampul raya. Maklumlah, seakan sudah menjadi budaya, beraya sambil bersedekah kepada anak-anak yang bertandang ke rumah.

Atas sebab itu juga, tentu jumlah wang yang ingin ditukar besar jumlahnya. Jadi diharapkan agar kita lebih beringat supaya perkara seperti disamun tidak berlaku ini sebagaimana perkongsian pengalaman daripada Encik Schaiff Shaari tentang kejadian ngeri yang menimpa dirinya.

Ngeri bila nak tukar Duit Raya

Kejadian ni berlaku pada tahun 2007, masa tu memang dah nak dekat dengan Raya. Orang semua mula sibuk nak tukar duit raya.

Sebagai seorang yang bekerja dalam bidang kewangan, Schaiff bantu pekerja-pekerja untuk tukarkan duit raya biasalah dah kita selalu berurusan dengan pihak bank.

Bila dah kumpul semua berapa jumlah duit yang nak ditukar, Schaiff pun pergi la ke bank. Memang orang dah mula beratur panjang, tapi sebab kita dah kenal pekerja kat situ, diorang dah siap-siap tukarkan untuk Schaiff. Pelanggan tetap lah katakan.

Lepas keluar dari bank, Schaiff terus masuk kereta dan terus kembali ke pejabat. Jarak perjalanan dalam 3km. Schaiff memandu seorang waktu tu. Ye lah, kita dah biasa pergi seorang.

Dalam perjalanan, tiba-tiba ada sebuah kenderaan Toyota Altis memotong kenderaan yang Schaiff pandu. Kelihatan pemandu tersebut memakai baju preman bertopi yang ada logo Polis.

Pemandu tersebut mengarahkan Schaiff berhentikan kereta, kita pun bersangka baik lah sebab nampak polis kan. Setelah kereta diberhentikan, Schaiff buka la tingkap, pegawai tu kata dia Polis dan ingin memeriksa kereta. Katanya, dia suspek Schaiff bawa dadah.

Astaghfirullah, terkejut dengar. Macam tak percaya. Dalam sibuk bercakap tu, Schaiff ternampak rakan pemandu tersebut terus meluru ke pintu kereta Schaiff sebelah penumpang. Katanya nak geledah.

Schaiff baru teringat, dia sebenarnya nak ambil bungkusan duit dalam laci desk board. Schaiff cuba nak rampas balik, tapi perkara itu berlaku begitu pantas.

Pemandu yang sebelah Schaiff tu merampas kunci kereta dan menekan Schaiff ke kerusi bagi mengelakkan Schaiff bergerak. Schaiff cuba bunyikan hon kenderaan, dia tumbuk muka dan tiba-tiba mata berasa pedih.

Rupa-rupanya Schaiff kena spray dengan pepper spray. Allahuakbar, Allah saja yang tau perasaan Schaiff masa tu. Wallet, kunci kereta semua di ragut.

Tinggallah Schaiff keseorangan di situ. Mujur ada phone, dapat juga hubungi rakan sekerja minta bantuan.

Cuma Schaiff nak pesan pada yang selalu atau nak ke bank tu berhati-hatilah, ini tips yang mungkin berguna:
1) elakkan pergi ke bank berseorangan
2) jangan bermain telefon, sentiasa peka keadaan sekeliling dalam bank dan luar bank.
3) elakkan menyinggah ke mana-mana selepas keluar dari bank. Nak isi minyak pun jangan. Lagi bahaya kalau buat macam tu.
4) jangan berhenti kenderaan, sebaliknya terus pandu ke Balai Polis jika rasa ada yang mengekori.
5) Kalau boleh, ikut jalan yang tidak begitu sunyi.
6) boleh juga minta eskot dari pihak PDRM
7) kalau nak buka tingkap kereta tu, buka sikit je asal boleh dengar suara.
8) elakkan letak duit dalam envelope.

Ni baru satu kisah, belum kisah kena samun lagi. Nanti ada masa Schaiff story lagi.

Itulah kejadian yang memang Schaiff tak akan lupakan. Mata lebam sebelah kena tumbuk.

Schaiff, TheAccountantChef


Ini Cara Nak Bentuk Anak Jadi Soleh. Antaranya Bacaan Zikir Dan Surah. Kena Alert!

Sudah setiap ibu bapa ingin menjaga dan mendidik anak-anak kita supaya menjadi anak yang soleh. Sudah tentu, itu adalah tanggungjawab kita untuk menjadikan anak seorang yang mempunyai ilmu agama.

5 TIP MENDIDIK ANAK SOLEH

1. Bangun pagi, peluk anak sekurangnya 3 kali dan usap kepalanya dan berselawat sambil berniat dalam hati (bergantung pada niat kita untuk anak)
.
2. Lembutkan hati anak dengan menghembus pada ubun-ubun, makanan dan pakaian
– Surah Al-Fatihah
– Surah Al-Hasyr (ayat 21-24)
– Surah Taha (ayat 1-5)
– Ayatul Qursi
– Zikir Ya Latif
.
3. Setiap kali nak nasihat anak, baca 3 nama Allah dan hembus :
– Ya ‘Aziz
– Ya Jabbar
– Ya Mutakabbir

4. Doa khas agar keluarga jaga solat dan elok perangai
– Surah Ibrahim (ayat 40)

5. Sentuh lembut ubun-ubun anak dengan tangan kanan sambil doa dan nyatakan harapan. Sebaiknya setiap malam dalam keadaan baru hendak tidur ketika otak sedang berehat dan lebih mendengar kata.

(Dipetik dari Buku Mendidik Anak Cara Al-Fateh)


Mak & Ayah Sibuk Suruh Anak Berpuasa, Tapi Lupa Didik Solat 5 Waktu! Deep Perkongsian Ustaz Ni, Jadikan Iktibar!

Melatih anak-anak kecil untuk berpuasa bukanlah mudah, dan sebab ini juga ada sebilangan ibu dan ayah membuat tindakan dengan terus memaksa anak-anak untuk berpuasa sehari penuh walaupun mereka sudah seakan tidak larat lagi.

Sungguh, tidak ada salahnya kita mendidik anak sedari kecil sebagaimana kata pepatah, melentur buluh biarlah dari rebungnya, dan kita juga percaya bila anak dapat lakukan berpuasa setiap hari, lama kelamaan ibadah ini tidak membebankannya sebagaimana peribahasa Melayu ada menyebut alah bisa tegal biasa.

Pun begitu, dalam menilai wajar atau tidak tindakan kita itu, ayuh kita fahami perkongsian daripada seorang ustaz yang mengajar anak-anak di pra sekolah. Jom semak.

Saya teringat kepada peristiwa beberapa tahun lepas yang telah berlaku di sekolah kami.

Tamat sahaja kelas prasekolah jam 12.00 tengah hari, keluarlah anak-anak kecil pra kami dari kelas menuju ke pintu pagar sekolah untuk pulang. Mak dan ayah semua dah tunggu. Dari dalam bilik, boleh dengar riuhnya suara budak-budak kecil ini bertanya kepada kawan masing-masing tentang puasa ke tidak.

Kami yang di dalam pejabat, melayan ajelah dengan melihat dan mendengar jawapan serta gelak ketawa sesama mereka. Sedang kami perhati, lalulah di luar pintu pejabat kami seorang anak prasekolah. Berjalan perlahan dan duduk betul-betul depan pintu pejabat kami.

Muka dia sayu. Nampak macam menangis. Saya buka pintu dan bertanya,

“Kenapa awak ni? Ada orang usik ke?”

Dia menjawab dalam sendu “Nak minum air, nak minum air. Penat”.

Kawan saya, Amirul pun datang menghampiri kami, lalu berkata “Lah minum ajelah. Pergi kat water cooler tu. Ambil air dan minum”.

Budak tadi menjawab lagi “Mak tak kasi. Nanti mak marah. Mak cubit. Mak suruh puasa. Mak tak bagi minum. Tak nak minum. Tapi haus. Nak minum air, nak minum air”.

Kasihan.

Kemudian datanglah kawan-kawan kami yang lain memujuk. Puas pujuk, dia tak nak juga. Akhirnya, kami sepakat bagi dia sebotol air mineral, paksa dia minum.

Saya gunakan nama saya dan bagitahu “Kalau mak tanya atau marah-marah cakap siapa suruh minum air ni, bagitahu mak, Ustaz Wan yang kasi minum”.

Dia pun minumlah air tu. Adalah dalam 2-3 teguk. Tak nak dah. Bimbang sangat dia kalau-kalau maknya tahu.

Inilah yang kita alami sekarang. Mak dan ayah sibuk suruh anak berpuasa. Bangga sangat anak kecil mereka sudah boleh berpuasa penuh dan ada juga yang berbangga anaknya hanya tinggal beberapa hari sahaja tak berpuasa.

Habis satu kampung dijaja pasal anak kecilnya hebat berpuasa, dimasukkan juga berita tentang anaknya itu ke dalam grup whatsapp minta pujian.

Kalau anak yang tak puasa pula, siaplah diugutnya dengan berkata lebih kurang kalau tak puasa tak dapat beli baju raya, tak dapat duit raya, tak dapat main game dalam telefon dan macam-macam lagilah.

Kawan-kawan,

Sama ada kita mak atau ayah, guru, pengusaha tadika, pengasuh kepada anak-anak kecil ini, pastikanlah kita tak memaksa mereka berpuasa.

Kalau ya pun nak didik dan ajar anak-anak ini berpuasa, tidaklah perlu sampai menyeksa mereka. Tak pasal-pasal pahala yang kita patut dapat berganda di bulan mulia ini, hilang begitu sahaja.

Bagi mak dan ayah, bekalkan anak dengan makanan dan minuman bila dihantar mereka ke sekolah, rumah pengasuh, tadika dan lain-lain tempat yang seumpamanya. Ini kerana memang banyak tempat kita hantar anak tu yang sibuk memaksa anak-anak kita berpuasa. Suruh anak kita puasa, dalam bilik dia ada bau maggi boleh aje kan.

Eh nak termembawang pula.

Anak-anak yang mampu berpuasa tanpa paksaan itu adalah bonus bagi mereka. Itu pun tetap kita kena tanya dia daya ke tidak untuk berpuasa. Yang tak mampu, yang tidak berpuasa, tiada masalah.

Didik anak dengan solat dahulu. Bila dia jaga solat, pandailah dia jaga semua tu.

Lihat mana keutamaan yang perlu kita buat kepada anak-anak dalam mendidik hal-hal agama kepada mereka.

Dahulu, Almarhum Datuk Seri Abu Hassan Din Al-Hafiz dah sebut pasal ini. Boleh cari dalam Youtube atau mana-mana sumber dalam media sosial yang lain.

Pahala puasa kita tak akan terjejas apabila kita didik anak-anak dengan cara yang betul dan tidak menyeksa mereka dalam bab puasa.

Bayangkan, andai kita menongkah arus, memaksa mereka, menyeksa mereka dengan menyuruh berpuasa sampai habis, tak bagi mereka makan dan minum apabila lapar sedang mereka masih budak-budak, masih anak-anak kecil,agak-agak kita ini masih diberi ganjaran pahala atau tidak?

Semua dah besar panjang. Boleh berfikir secara waras. Tahu jawapannya.


Marah Anak Bukan Selesaikan Masalah, Tetapi Kawal Emosi Yang Terbaik. Bapa Ini Kongsi Tip Elak Marah

Bila marah anak, sebenarnya bukan selesaikan masalah. Hakikatnya, memang benar, membesarkan anak-anak cabarannya memang besar. Pelbagai karenah anak akan dilalui oleh setiap yang bergelar ibu bapa. Tidak dinafikan kadang-kala kerenah anak ini mengundang kemarahan. Jika tak cukup ilmu keibubapaan memang ada anak yang rotan.

Memang memarahi anak perlu untuk mendidik anak-anak. Namun jika memarahi anak dalam keadaan emosi yang tidak tenteram, tentu teruk anak itu dikerjakan. Oleh sebab itu, wujudnya kes dera kanak-kanak yang dilakukan oleh ibu bapa itu sendiri!

________________________________________________________________

Eee Geramnya.

Tiga kaedah yang benar-benar buatkan saya berjaya menangani perasaan marah. Yelah anak main HP lepas itu campak sehingga pecah screen. Siapa tidak marah kan? Tapi saya cuba yang ini:

1) Saya akan lakukan DEEP BREATHING. Tarik nafas dalam-dalam dan lepas perlahan-lahan. Lakukan beberapa kali dan saya duduk sambil BERUSAHA SENYUM ? .Ketika ini saya akan mula rasa boleh fokus apa tindakan yang baik untuk betulkan keadaan.

2) saya bisik dalam hati.
Itukan anak saya yang diamanahkan oleh الله. Kenapa disebabkan HP saya nak tengking atau pukul dia sampai menangis? Ketika inilah saya perlu tunjukkan akhlak yang baik terhadap anak dalam mendidik. Saya pujuk lagi hati dengan zikir :

Inna lillahi wa inna ilayhi raji’un ? إِنَّا لِلّهِ وَإِنَّـا إِلَيْهِ رَاجِعونَ) Zikir sebanyak mungkin dan Istiqfar dan baca
حَسْبِيَ اللَّهُ لَا إِلَٰهَ إِلَّا هُوَ ۖ عَلَيْهِ تَوَكَّلْتُ ۖ وَهُوَ رَبُّ الْعَرْشِ الْعَظِيمِ
Sebanyak mungkin sehinggakan saya rasa sangat tenang dan mampu untuk peluk dan cium anak.

UCAPAN MAAF PADA ANAK

3) Saya minta maaf kepada anak. Saya cakap muhammad Afiq abi minta maaf ya sebab bagi Muhammad main HP. Abi janji lepas ini Afiq nak main HP,abi temankan afiq. Lepas tu tiba-tiba anak peluk saya,cium tangan saya. Lagi saya terkejut dia siap cakap TERIMA KASIH abi.. ya Allah 3 tahun dah pandai cakap terima kasih.

Rupanya bila kita minta maaf dan senyum kepada anak,mereka akan rasa gembira dan mudah giler dengar cakap. Sampai hari ini anak saya dah tak main dah HP. Bila dia nak pegang je terus saya cakap. Muhammad anakku sayang,itu kan abi punya.. sambil saya senyum dan terus dia tak main lagi dan datang kepada saya peluk lagi.

Ya الله .. rupanya mudah sangat kan nak kawal amarah. Baru saya belajar,rupanya bila kita marah ni syaitan bersama kita datang menggoda dan cuba untuk hancurkan kita. Tapi Kan الله ada berfirman.:

وَإِمَّا يَنْزَغَنَّكَ مِنَ الشَّيْطَانِ نَزْغٌ فَاسْتَعِذْ بِاللَّهِ ۖ إِنَّهُ هُوَ السَّمِيعُ الْعَلِيمُ

Dan jika engkau dihasut oleh sesuatu hasutan dari Syaitan, maka hendaklah engkau meminta perlindungan kepada Allah. Sesungguhnya Dia lah yang Maha Mendengar, lagi Maha Mengetahui.

• surah fussilat ayat 36.

P/S: Jika nak tambah lagi ilmu kawal emosi supaya anak-anak membesar tanpa emosi negatif boleh terus tekan link ini untuk dapatkan E-BOOK super power .

Moga Bermanfaat dan SEBARKAN YA ☺


Teringin Nak Ada Frame Viral Harga Beribu, Suami Ni Tolong Isteri Buatkan. Modal RM 60 Je, Memang Superb!

Bila hati sudah berkenan, ketika itu akan diusahakan untuk dapat memilikinya. Begitulah halnya yang terjadi pada seorang isteri ini yang cukup berkenan dan teringin untuk memiliki frame yang menjadi ‘kegilaan’ antara pencinta dekorasi kediaman.

Namun dek kerana harganya agak mahal, maka siapa sangka pasangan suami isteri ini cukup kreatif menghasilkannya dengan hanya bermodalkan RM 60 sahaja.

Ini perkongsiannya:

Hai semua.Segan juga nak share di sini.Tapi ada rakan suruh share sebab katanya boleh bantu orang lain yang teringin ada frame macam ni,boleh juga buat bila kongsi idea DIY ini.

Frame ini adalah hasil kerja suami saya.Mesti ramai mengidam frame SSF/mana-mana frame yang viral sekarang dari China tu kan.

Di SSF harga memang beribu,kalau beli dengan PS direct shiping China agak murah sedikit tapi masih belum mampu beli..kalau saya lah memang tak mampu.

Makanya,saya pujuk suami buatkan saya frame ni tapi dengan hanya menggunakan barang yang dibeli di kedai ECO Shop sahaja.

Modal keseluruhan lebih kurang RM60.Itupun ada bahan lebihan macam spray tak habis pun digunakan.

Daun tu asalnya warna putih tapi saya minta suami spray warna gold dan hijau.

Manakala kepingan kayu di syelek kan.Tampal di atas frame kayu menggunakan gam kayu.
Pemegang daun menggunakan lidi yang juga dibeli dari ECO shop.Sangat jimat kan.

Rasa seronok bila tengok hasil nya begini walau tidak setanding dengan dipasaran.Lagipun di pasaran mereka menggunakan material seakan aluminium agaknya lah,tapi yang DIY ni menggunakan kayu. Jadilah kan buat penyeri ruang dinding rumah kami..yang penting di situ ada usaha suami merealisasikan impian isteri dengan cara yang dia mampu.

Moga boleh menjadi sumber idea pada rakan group ini untuk cuba juga DIY frame idaman masing-masing dengan bajet masing-masing.

Maaf step DIY frame ni tiada.sebab suami saya buat kerja tak suka sibuk dengan handphone. Saya pun tiada di rumah masa dia buat frame ni untuk ambilkan gambar step by step suami buat.


Air Garam Untuk Penjagaan Peribadi Wanita. Dr. Hamid Arshat Kongsikan Cara & Petuanya!

Selain kecantikan fizikal, penjagaan aspek kesihatan dan penjagaan bahagian intim wanita juga antara perkara penting yang wanita perlu beri tumpuan. Memandangkan bahagian tersebut sangat sensitif dan perlukan penjagaan yang rapi supaya tidak mengundang masalah kesihatan yang lainnya.

Menurut Dr Hamid Arshad di dalam perkongsiannya di facebook, “Punca kesumbatan saluran fillopian yang mana akhirnya boleh mencegah pertemuan benih suami dengan telur akan mengakibatkan ketidaksuburan.”

Ujarnya lagi, “sering juga terjadi berpunca jangkitan kuman dan ada juga tumpahan darah kotor yang tidak mengalir keluar tetapi ke belakang dalam penyakit endometriosis. Jadi saya ingin beri sedikit panduan kepada kaum wanita macam mana nak cegah jangkitan kuman pada peranakan.”

Semoga melalui perkongsian ini dapat memberi manfaat buat anda semua.

Tanda-tanda terkena jangkitan kuman

Sering tandanya adalah keputihan, lelehan berbau dan berwarna kuning atau hijau. Jangkitan ini bermula dalam saluran faraj masuk ke pintu rahim dan ke dalam rahim dan masuk ke dalam saluran.

Mengapa mudah dijangkiti?

Jadi apa perlu buat?

Oleh itu perlu bersihkan faraj dengan air garam selain washing douching.

Bahan-bahan:

1 sudu besar garam halus

1 gelas air suam

Gelas pakai buang

Kapas

Versalin

Sarung Tangan

Cara membuatnya:

Ekstra tip : Lakukan pembersihan cara ini pada waktu petang agar apabila bersama suami di malam hari, sekurang-kurangnya kawasan kemaluan bersih dan seterusnya memudahkan untuk hamil.

Mengawal jangkitan kuman pada faraj dan organ peranakkan dengan membasuh dengan air garam. Saline douching. Kaedah paling selamat natural dan organik.

sumber : Dr Hamid Arshat


Anak Lelaki Bakal Pemimpin, Ini Perkara Penting Untuk  Didik Jadi Ketua Keluarga Yang Sukses!

Anak lelaki perlu dididik untuk menjadi seorang pemimpin, setidak-tidak sebagai seorang ketua keluarga.

Juga seharusnya diajar untuk bertanggungjawab atas setiap tindakannya. Hukumi mereka sekiranya mereka melakukan kesilapan. Jangan biarkan mereka melakukan kesalahan yang sama.

Sebagaimana perkongsian ustazah ini, boleh jadi manfaat bersama.

TIP DIDIK ANAK LELAKI

Cabaran mendidik anak lelaki berbeza dengan anak perempuan. Saya kongsikan beberapa tips terbaik melahirkan anak lelaki yang berjiwa kental, bertanggungjawab dan di hormati masyarakat.

1. Sumber belanja

Inilah kehidupan. Saya menelusuri sejarah kehidupan Almarhum ayahanda dan 5 bapa saudara yang dibesarkan oleh atuk dan nenek. Semuanya lelaki. Kebanyakan dari mereka menjadi insan hebat, sangat disegani dan ada yang namanya tercatat dalam kelompok ulama negeri kelantan.

Subhanallah.. .

Jangan terkejut jika saya nyatakan, mereka melanjutkan pengajian ke luar negara berbekalkan duit belanja dari hasil jualan telur itik dan sumbangan masyarakat kampung.

Rupanya, wang belanja dan sumber yang berkat memberi kesan yang hebat dalam kehidupan seorang anak. Menjadi asbab kepada Allah SWT redha dengan ilmu yang dituntut sehingga mampu menjadi tunjang dalam masyarakat.

2. Susah

Kemewahan hanya akan melahirkan seorang anak lelaki yang pandai meminta bukan memberi.

Ajari mereka tentang kehidupan yang susah, jika hari ini suasana rumah kita tidak membantu, bawalah anak-anak ke suatu tempat yang mampu mengajar erti kesusahan yang sebenar.

Ajak mereka melakukan khidmat masyarakat, turun menziarahi keluarga yang dhoif dan berikan tanggungjawab sebagai Ketua untuk menguruskan sesuatu misi mengikut kadar kemampuan.

Banyakkan program bersama anak lelaki, membersih kawasan masjid, tempat wudhuk dan paling penting ialah tandas. Inilah cara yang paling mudah untuk menundukkan hati yang keras dan sombong.

Bila hati sudah dilentur, mudahlah akhlak dibentuk.

3. Damping

Cuba tanya anak lelaki satu soalan nie, bila besar nanti nak jadi apa?

Kita akan mendengar jawapan yang hampir sama. “Saya nak Jadi macam ayah”

Apapun pun pekerjaan seorang ayah, anak lelaki akan merasa bangga dan sentiasa memasang angan-angan untuk menjadi seperti nya.

Penting, dampingi anak-anak dengan contoh kelakuan yang terbaik. Tabiat yang buruk tinggalkan diluar rumah atau lakukan diluar pngetahuan anak-anak lelaki. Contohnya bertengkar, ketagihan game, merokok dan sebagainya.

Seorang anak yang diajar dengan kekerasan, sifat bengis, pemarah, suka berhibur dan kemaksiatan akan cenderung menjadi seorang penjenayah, mereka melihat orang lain sebagai lawan bukannya kawan.

4. Cintakan ilmu, pasakkan tauhid dalam jiwa

Bahaya membiarkan jiwa seorang anak lelaki kosong, kering dan gersang kerana banyak unsur-unsur negatif akan berebut memenuhinya.

Tidak mudah mendidik anak lelaki kerana kita hanya mampu melihat hasilnya apabila mereka menginjak remaja dan menjadi dewasa.

Cabaran yang paling besar ialah menguruskan anak lelaki remaja.. berapa ramai ibu ayah yang menumpahkan air mata kerana anak mereka tersungkur di lembah kehinaan, salah memilih haluan hidup, kuat melawan, memilih teman hidup yang salah, tercalar akidah kerana taasub dengan artis2 barat dan kpop.

Ubat kepada segala penyakit ini ialah suapkan makanan kepada Rohani mereka. Wujudkan hubungan dengan Allah dan benamkan kalimah tauhid dalam jiwa, pasti dan pasti tidak ada perkara yang boleh merosakkannya.

5. Berdikari

Bekal hidup yang paling baik untuk seorang anak lelaki ialah ilmu dan pengalaman. Hantar mereka belajar di tempat jauh, lagi jauh lagi mahal pengalaman yang mereka perolehi.

Anak lelaki yang berdikari akan menjadi seorang yang bertanggungjawab dan bijak mengatur kehidupan.

Kita bukan sahaja melahirkan seorang anak lelaki, tetapi Allah amanahkan kita bakal khalifah. Besar sungguh tanggungjawab mendidik, kerana kita akan disoal tentang amanah ini.


“Nampak Sihat Tapi Pembawa Virus.” Lelaki Ni Kongsi Coronavirus Boleh Jadi Pada Orang Tak Ada Simptom!

Penularan wabak Covid-19  semakin hari semakin kritikal. Hari ini memasuki hari kedua perintah kawalan pergerakan dilaksanakan di negara kita. justeru, semua pihak diarahkan berada di dalam rumah bagi mengelak wabak ini kian menular.

Saya pergi klinik pagi tadi sebab sakit tekak. Risau pulak mana tau ada something yang pelik ke. Dah la tengah musim Covid-19 ni. Saya memang takde pergi mass gathering, jumpa2 orang bulan ni. So, cerita semua sejarah simptom ni dengan jujur dekat Dr.

Dah terlanjur jumpa Dr, memang banyak la soalan tentang Covid-19 ni. Saya kongsikan kat sini..

Q: Macam mana nak tau sakit saya ni Corona virus atau sakit biasa?

A: Lepas Dr cek tekak, ada white spot. So itu menunjukkan ada jangkitan virus/bakteria. Tak pasti lagi virus jenis apa (jika virus) atau bakteria jenis apa (jika bakteria). Kalau nak tau, memang kena buat test yang khusus di hospital. Kat klinik biasa tak ada.

Q: Apa simptom2 kalau saya kena Covid-19 ni?

A: Coronavirus ni masalahnya boleh jadi orang tak ada simptom langsung. Tak sakit tekak, tak batuk, tak demam, tak selesema. Boleh je orang tu nampak dari luar sihat tapi dia pembawa virus Corona. Ni yang bahaya. Tapi kalau virus tu menyerang dan pesakit lemah immune system, dia boleh serang beransur2 dengan sistem pernafasan dulu seperti (batuk, sakit tekak, demam) dan kemudian masuk kedalam peparu (yang ni severe bila pesakit sampai tak cukup nafas)

Q: Kalau macam saya jenis tak pergi mass gathering, tak ada jumpa dengan close contact dengan pesakit Covid-19, kerja pun sendiri, tak jumpa orang sangat, ada possibility ke saya kena Covid-19 ni?

A: Ada. Kerana Coronavirus juga boleh hidup di permukaan besi. Boleh jadi kita ada sentuh butang lift, tombol pintu, meja besi, yang ada Coronavirus tu dan kita tak cuci tangan. Kemudian kita gunakan tangan tersebut untuk terus makan, garu hidung/mata, maka Coronavirus tu berpeluang masuk kedalam badan kita. Sebab itu pentingnya mencuci tangan.

Q: If let say saya kena Covid-19, macam mana nak ubati?

A: Covid-19 belum ada ubat atau vaccine khusus. Kalau kena pun, Dr akan prescribe ubat untuk mengawal simptom kita. Kalau kita diuji positif tapi tak ada batuk, demam, selesema, kita hanya perlu kuarantin selama 14 hari. Ini kerana jangkahayat Covid-19 ni adalah 14 hari. Ada pesakit yang positif pada mulanya, lepas 14 hari test dia negatif.

Q: Apa tanda-tanda yang sakit saya ni Covid-19 kalau saya tak buat test? Sebab saya hanya sakit tekak saja.

A: Kalau dah ikut rutin ubat tapi sakit tekak masih tiada peningkatan malah makin teruk ke tahap demam, batuk, selesema, cepat-cepat pergi ke hospital. Dr akan buat test samada positif atau tidak. Namun, buat masa ni perlu kuarantin dan self distance walaupun didalam rumah kerana takut berjangkit dengan anak-anak dan isteri dirumah.

Q: Apa nasihat Dr kepada saya?

A: Kuarantin diri, self distance, kerap mencuci tangan, minum banyak air, tidur kena cukup supaya immune sistem baik, jaga kebersihan, dan jangan lupa makan ubat.

Ini apa yang saya ingat sessi saya tanya Dr tadi. Saya hanya salin balik yang saya ingat je. Yang tak ingat, saya tak tulis. Takut tertulis yang tak tepat. Kalau tengok balik, kunci untuk memenangi battle dengan Covid-19 ni memang kena kuarantin 14 hari, self distance, kerap mencuci tangan, dan tidak berada di tempat ramai orang.

Update: Perbualan ni adalah perbualan sebenar antara saya dengan Dr yang memberi rawatan di Klinik Mediviron Kajang (Bandar Teknologi) pada jam 11:00am 18/3/2020. Setakat ini, 9:30pm hari yang sama, sakit tekak saya semakin baik. Alhamdulillah.


Ini Doa Qunut Nazilah Untuk Mohon Dilindungi Wabak Penyakit.

Tenangnya mendengar alunan bacaan Doa Qunut Nazilah. Kini kita semua umat Islam digalakkan membacanya untuk mengelak penularan wabak COVID 19. Namun hakikatnya ia adalah salah satu jenis qunut dalam solat. Terdapat tiga jenis qunut dalam solat iaitu qunut dalam solat subuh, qunut dalam solat witir ramadhan dan qunut nazilah.

Sejak penularan wabak ini, masjid-masjid di Malaysia telah disarankan supaya  melakukan Qunut Nazilah untuk memohon perlindungan kepada Allah bagi mengatasi masalah ini.

Sama-sama kita amalkan Qunut Nazilah dikala negara kita makin tersebar covid 19…moge Allah sntiasa mlindungi ummat islam dari segala bencana… Amin…istajibillah humma du’ana…

Maksud Qunut Nazilah

Qunut (قنوت) memilik banyak makna, namun dalam hal ini, yang dimaksud adalah berdoa kala berdiri dalam shalat.

Nazilah (نازلة) artinya: Bencana yang sangat berat. Jamaknya adalah nawazil (نوازل)
Maka, yang dimaksud Qunut Nazilah secara umum adalah doa yang dipanjatkan saat berdiri dalam shalat apabila terjadi bencana bencana besar yang menimpa kaum muslimin secara masal. Seperti adanya pihak yang memerangi kaum muslimin, kelaparan masal, wabah penyakit atau sebagainya.

Qunut nazilah merupakan bentuk perhatian dan empati seorang muslim terhadap nasib yang menimpa saudara-saudaranya walau di kejauhan. Yaitu dalam bentuk memanjatkan doa kepada Allah Ta’ala. Di dalamnya terdapat ketergantungan kepada Allah dan persaudaraan terhadap sesama muslim.

Bacaan Qunut merujuk kepada doa yang dibaca di dalam solat pada tempat yang khusus sewaktu berdiri. Qunut Nazilah قنوت نازيله merupakan salah satu daripada tiga jenis qunut yang sunat dibaca mengikut Mazhab Syafii selain qunut dalam Solat Subuh dan qunut pada separuh malam kedua terakhir Ramadan dalam Solat Sunat Witir.

Qunut Nazilah sunat dibacakan ketika umat Islam didatangi bala bencana atau ditimpa musibah seperti peperangan, wabak, kemarau dan sebagainya.

Bacaan Qunut Nazilah ini pernah dibacakan oleh Rasulullah sallallahu`alaihi wasallam ketika kejadian pembunuhan beramai-ramai 60 orang penghafaz al-Quran selama sebulan berdasarkan hadis berikut yang bermaksud:

“Sesungguhnya Nabi sallallahu`alaihiwasallam telah membaca doa qunut pada waktu selain dari Subuh ketika turunnya sewaktu pembunuhan sahabat-sahabatnya penghafaz-penghafaz al-Quran.”
-Diriwayatkan oleh Bukhari dan Muslim-

Qunut Nazilah sunah dilakukan apabila ada sebab-sebab yang melatabelakanginya. Syaikhul Islam Ibnu Taimiyah berkata, “Qunut ini disunahkan ketika terjadi musibah besar. Pendapat ini merupakan pendapat ulama fiqih dari kalangan Ahli Hadits. Hal ini juga dinyatakan para Khulafa Rasyidin.” (Majmu Fatawa, 23/108)

2. Tatacara/Perlaksanaan Qunut Nazilah

Qunut ini boleh dibacakan pada tiap-tiap sembahyang fardhu jika kedatangan bala atau sebarang cubaan dari Allah SWT.

Dari Abi Hurairah radhiyallahu `anhu beliau berkata: “Demi Allah, sesungguhnya aku akan mendekatkan kamu cara solat Rasulullah S.A.W. Maka Abu Hurairah melakukan qunut pada solat Zuhur, Isyak dan Subuh. Beliau mendoakan kebaikan untuk kaum mukminin dan memintakan laknat ke atas orang-orang kafir”.
(Hadis riwayat Imam Bukhari)

Abu Hurairah radhiyallahu `anhu juga meriwayatkan bahawa sesungguhnya Nabi S.A.W tidak membaca qunut melainkan apabila beliau berdoa untuk kebaikan seseorang atau mendoakan kehancuran seseorang. Apabila baginda berkata: “sami’allahu liman hamidah”

Baginda berkata “Rabbana lakalhamd dan Baginda S.A.W membaca doa”.
Qunut ini dibacakan pada waktu iktidal selepas ruku’ pada rakaat terakhir.
Diceritakan kepada kami Asim berkata, aku bertanya pada Anas bin Malik tentang qunut, lalu dia berkata sememangnya qunut itu ada. Aku berkata samada sebelum rukuk atau selepasnya, Anas berkata selepas rukuk. Aku berkata lagi, sesungguhnya seseorang telah mengkhabarkan kepadaku bahawa engkau memberitahunya sebelum rukuk. Anas berkata dia berdusta, sesungguhnya Rasulullah S.A.W membaca qunut selepas rukuk selama sebulan dan diperlihatkannya ketika mengutus satu kaum yang dikatakan mereka itu baik bacaannya seramai 70 orang kepada kaum musyrikin yang telah melakukan perjanjian dengan Rasulullah S.A.W.
(mengikut riwayat hadis yang lain, 70 orang al-qura’ yang diutuskan oleh Rasulullah tersebut telah dibunuh). Lalu baginda berqunut selama sebulan mendoakan kecelakaan ke atas mereka.
(Hadis riwayat Imam Bukhari)

Sunat ditambah bacaan doa ini selepas bacaan qunut harian. Disunatkan kepada Imam untuk membacanya secara kuat dan diaminkan oleh makmum dalam solat yang berjemaah.

3. Lafaz dan Maksud Qunut Nazilah

P/S: Untuk lebih jelas boleh google carian di youtube sebutan Qunut Nazilah di youtube.

Semoga perkongsian menjadi panduan bersama untuk sama-sama kita mendoakan semoga wabak ini disisihkan dari Malaysia.


Hampir Kecewa Tidak Dikurniakan Zuriat,  Wanita Ini Kongsi Doa Dipermudahkan Mendapat Zuriat. Yang Penting Jaga Hati, jaga Ibadah!

Setiap pasangan yang mendirikan rumah tangga baik suami mahupun isteri pasti mengimpikan zuriat bagi menyemarakkan lagi kasih sayang dan menjado penyambung generasi. Namun, tidak semua pasangan bernasib baik. Ada yang dikurniakan zuriat awal, ada juga yang lambat. Semuanya bergantung kepada Yang Maha Esa.

 Satu ketika dulu saya selalu berdoa “Ya Allah, kurniakanlah kami zuriat, anak yang soleh dan solehah.” Setiap hari. Dan saya manusia biasa, saya kecewa. Saya stress doa tidak dimakbulkan Allah.
 .
 Hinggalah satu ketika Allah izinkan saya diajarkan satu doa yang luar biasa oleh seorang ustaz ni.
 .
 Kalau selama ni kita hanya minta pada Allah sekadar nikmat sahaja. Kita tak benar-benar ikhlas meminta padaNya supaya diberikan nikmat yang lebih bernilai. Ultimate nikmat iaitu kecintaan dan rahmat Allah pada kita. Hubungan yang luar biasa. Maka ustaz tu ajarkan saya alter doa saya. Sejak itu, bila saya mula tukar cara doa begini saya lebih bahagia dan redha. Sebab matlamat dan objektif dalam doa itu bukan terfokus pada nikmat semata tapi lebih ikhlas kerana hubungan kita pada Allah yang memberikan nikmat itu.
.
Jadi kita lebih tenang dan redha ikhlas pada doa yang kita submit pada Allah. Beginilah lebih kurang doanya.
.
Ya Allah, sekiranya dengan mempunyai zuriat dapat mendekatkan aku dengan diriMu maka makbulkan ya Allah..
.
Sekiranya dengan mempunyai anak membuatkan Engkau lebih memandangku ya Allah, maka kurniakanlah..
.
Sekiranya dengan mempunyai anak membuatkan ibadahku lebih bertambah dan solatku lebih khusyuk maka izinkanlah nikmat ini Engkau pinjamkan padaku ya Allah..
.
Kerana Engkau sahajalah sebaik2 perancang dan Engkaulah Tuhan yang Maha mengetahui atas segala sesuatu yang terbatas bagiku.
.
Amin.

.
Strukturnya doanya lebih kurang begini. Jadi mungkin ilmu doa yg saya share ni dapat sama2 kita upgrade cara kita berdoa. Nak doa untuk mohon nikmat apa pun..
.
Jadi, kalau Allah makbulkan doa kita dan kita diuji dengan nikmat itu kita kena refresh balik doa kita dulu… asbab ujian itulah yang mendekatkan kita padaNya…
.
dan kalau doa kita belum termakbul sekalipun, atas asbab itulah Allah reserve kan doa itu untuk menjaga dan memelihara pandangan dan hubungan kita dengan Dia, Allah yang Maha mengetahui. jadi kita kena belajar untuk redha…
.
Insya Allah, saya hanya menyampaikan sedikit perkongsian seorang guru yang saya kira kita boleh amalkan dan upgrade life kita untuk jadi lebih ikhlas dan redha… insya Allah
.
Semua doa hanya Allah sahaja yang layak menilainya. Ustaz ni mendidik saya untuk menjaga hati terlebih dahulu. Membetulkan hati dan menjaga ibadah kita ikhlas dengan Allah. Urusan memakbulkan bukan tugas kita. kita sebagai hamba meminta sahaja.


Menurun Betul! Che Ta Mengaku Kalah Dengan Anak Sendiri,’Posing’ Menjeling Paling Win

Kalau dulu, selebriti terkenal, Rozita Che Wan, sering mendapat perhatian ramai dek kerana personaliti yang menarik dan cantik, di tambah pula dengan trendmark bulu mata yang lentik!

Sejak dikurniakan anak perempuan, siapa sangka kanak-kanak itu menurun penuh perangai ibunya dan juga sering mendapat perhatian walaupun masih kecil!

Keletah Aaisyah Dhia Rana yang suka berdandan dan semakin cantik apabila meningkat remaja sentiasa mendapat pujian memandangkan Rozita Che Wan atau biasa disapa Che Ta tak lokek berkongsi gambar atau video Aaisyah.

Terbaru, Che Ta ada memuatnaik video anaknya yang bergaya seperti orang dewasa dengan memegang telefon bimbit dan juga beg tangan. Gaya yang ditunjukkan sama persis seperti model-model terkenal yang sedang bergaya dengan cermin mata hitam.

Bukan itu sahaja, Aaisyah juga sempat membuat aksi jelingan mata dengan membuka cermin mata tersebut terlebih dahulu yang menjadi tarikan orang ramai untuk melihatnya! Tindakan comel Aaisyah itu telah membuatkan Che Ta berasa ‘tergugat’ dan mengaku kalah dengan gaya anaknya.

Meninjau di ruangan komen, rata memuji raut anak itu saling tidak tumpah seperti ibunya. Malah, ada juga yang terhibur dengan gelagatnya yang menangkat telefon pintar itu seakan berat sehingga senget bahu jadinya!

Sedikit info, Aaisyah Dhia Rana merupakan anak ketiga Che Ta dan satu-satunya anak perempuan dalam keluarga. Dilahirkan pada 1 November 2014, anak kepada pasangan selebriti Rozita Che Wan dan Zain Saidin ini telahpun berusia sembilan tahun.


Amalan Zikir Ada Jadualnya. Ustazah Asma Harun Berkongsi Rahsianya.

Hakikatnya, bahawa amalan zikir bukan hanya sekadar ibadah, ia adalah amalan yang mempunyai kedudukan yang mulia dan utama di sisi Allah s.w.t.

Lazimnya zikir dilakukan selepas solat. Ia adalah suatu bentuk amalan ibadah yang mudah dan boleh dikerjakan bila-bila masa.

Bagaimana pun, untuk ada juga amalan zikir dilakukan pada waktu tertentu.

di laman facebook milikinya mengenai panduan jadual zikir yang diberikan oleh Ustazah Asma Harun. Ikuti perkongsian ini.

Tak dapat nak hujah panjang2 sebab ibu bukan ustazah tapi ibu nak share ni Jadual zikir dengan mengamalkan zikir yang lebih aula (baik).

Ciri zikir yang lebih aula antaranya ialah:
1. Dipetik daripada ayat ayat suci al Quran
2. Dipetik daripada Hadith Sohih
3. Ringan pada sebutan tapi berat pada ganjaran. Maksudnya sangat besar ganjarannya. Waktu semakin singkat, maka kena amalkan zikir yang paling memberi bekas.

Zikir tersebut wajarlah kita amalkan supaya hajat kita nanti nak setaman dengan Baginda Nabi saw, para sahabat, anbiya’ dan ulama terkabul. Moga Allah kabulkan.

Kena usaha na. Biar kat dunia jiran kita bukan siapa2 tapi di akhirat biarlah setaman dengan mereka yang tersebut di atas. Subhanallah Tabarakaulloh. Bayangkan indahnya saat itu.

Jadual waktu zikir

#Waktu lepas subuh hingga zuhur* : Bacalah sebaik-baik kalimah dan sebesar2 ganjaran jika diamalkan iaitu “La ila ha illaulloh”. Kajian menunjukkan orang Islam yang meninggal, 10% aje boleh sebut kalimah ini. Mudah2an dengan melaziminya kita bisa menyebut kala sakaratulmaut.

#Waktu lepas zuhur hingga asar* : Bacalah selawat atas Nabi saw pada bacaan yang biasa kita baca. 1x selawat kita kepada Nabi saw, 10x Allah selawat atas kita (ucap selamat). Besar tu, nak dapat syafaat Nabi kan.

#Waktu lepas asar hingga maghrib* : Bacalah tasbih dan 2 kalimatain yang disuruh sangat membaca iaitu Subhanallahi Bihamdih, Subhanallahil Azimi.

#Waktu lepas maghrib hinggga Isya* : Bacalah La hawlawa quwwata illa billah. Ini untuk peningkatan ketauhidan kita.

#Waktu lsya’ hingga tertidur (subuh)* : Bacalah istighfar banyak-banyak, kalau kita mati dalam tidur mudah mudahan dalam pengampunan Allah.

Jadi amalan

Maaflah ibu tak de keyboard jawi nak tulis. Mudah-mudahan dengan amalan ini mati kita dalam Islam dan bahagia kehidupan di alam barzakh dan di akhirat nanti .

Allahumma yasir. Moga Allah permudahkan niat dan amalan yang baik. Aamiin.


Sederhana Tapi Meriah Sambutah Hari Jadi Anak Diana Danielle. Sweet!


Ingatkan Nak Naikkan Harga Hantaran, Bakal Ayah Mentua ‘Nego’ Rendahkan Nilai Hantaran Raih Pujian!

Wang hantaran merupakan sebuah bentuk hadiah berupa wang tunai yang dipersetujui dua belah pihak keluarga dan pemberiannya tidak wajib jika dibandingkan dengan mas kahwin yang wajib itu.

Bila sebut tentang wang hantaran, para lelaki mesti rasa bagai mimpi ngeri apabila diminta untuk beri jumlah yang tinggi oleh keluarga pasangannya. Manakan tidak, nak mencari duit untuk hantaran, dan kehidupan selepas kahwin bukannya mudah pada zaman yang semua barangan harga tinggi ni.

Bagaimanapun, lain pula cerita dengan bapa mentua seorang ini di mana, nilai hantaran yang diletakkan bakal menantu asyik kena runding atau ‘nego’ saja sehingga menjadi rendah nilainya. Jom ikuti perkongsiannya.

_________________________________________________________________________

Nak kongsi cerita masa anak perempuan dipinang orang. A week before rombongan sampai bakal menantu dah datang nak bincang pasal duit hantaran.

My wife & mom serahkan bulat-bulat pada saya to decide. So menantu cakap nak bagi 20K hantaran.

Saya tanya balik, “Pasti ke?”

Then dia tanya balik, “Rendah sangat ke uncle?”

Saya cakap “Awak tak rasa tinggi sangat ke? Taknak nego (runding)?”

Dia dah terperanjat. Saya sambung, “Rendahkan lah lagi sebab lepas kawin banyak duit nak pakai untuk rumah.”

Then dia kata, “18k boleh uncle?” saya kata nego la lagi.

Lepas lama dia diam, saya cakap, “Ingat pesan uncle, lepas kawin awak nak bina kehidupan. Banyak duit nak pakai.”

Then dia cakap, “Ok uncle, 15K boleh?”

Saya balas balik, sure taknak nego lagi? Dia kata dah uncle, ni final. Tak nak nego dah. Saya pun cakap if this is yang you sanggup, uncle terima.

SELEPAS 3 KALI RUNDINGAN WANG HANTARAN DIBUAT…

So tetaplah duit hantaran tu dekat 15K. Kalau masa tu dia nak nego, I still accept sebab yang penting bersyukur jodoh anak dah sampai dan ada yang sanggup terima my anak seadanya.

Secondly, memang lepas kahwin akan pakai duit yang banyak so biarlah duit savings dorang digunakan untuk bina kehidupan mereka.

Sebagai parents kita memudahkan agar tidak membebankan mereka. Tak payah nak letak harga hantaran mahal-mahal. Yang penting selesaikan yang wajib. Akhirnya settle majlis kawin bulan December 2021.

Sementara itu, di ruangan komen pula terdapat pelbagai reaksi yang diterima dalam kalangan netizen. Ada yang berkongsi pengalamannya dan ada juga yang memuji tindakan ini.


Rambut Gugur Teruk Lepas Bersalin,  Minta Suami Buatkan 7 Jenis Petua Ini Buat Isteri!

Satu yang menjadi kerunsingan ibu selepas bersalin adalah mengalami masalah rambut gugur yang melampau. Bagi ibu yang bersalin anak sulung mungkin agak terkejut dengan pengalaman pertama ini. Maklumlah rambut yang gugur setiap pagi bukan biasa-biasa.

Setiap kali menarik rambut, segumpal helaian akan melekat di tangan. Itulah juga perkara yang berlaku setiap kali menyampu rambut. Adakalanya buat kita rasa bimbang.

Jangan bimbang kerana ia adalah masalah biasa bagi semua wanita. Apabila anak semakin membesar, masalah ini akan semakin berkurangan. Namun ibu boleh juga usahakan beberapa kaedah untuk merawatnya. Lima kaedah dengan rawatan dan petua alami ini adalah yang terbaik untuk mengatasi masalah ini. Jom cuba.

1. Lidah Buaya
Caranya: Gosokkan lendir dari lidah buaya pada rambut hingga ke kulit kepala. Biarkan selama 15 minit sambil membuat urutan pada kulit kepala. Kandungan tonik dan juga nutrisi lain di dalamnya berkhasiat membantu menyuburkan rambut.

2. Santan
Caranya: Ambil sedikit santan dan lumurkan pada seluruh rambut dan kulit kepala. Kemudian, tutup rambut dengan menggunakan tuala yang dipanaskan dengan air suam. Biarkan selama 15 minit dan bilas dengan air. Untuk menghilangkan bau santan, cuci rambut dengan syampu.

3. Minyak Zaitun
Caranya: Titiskan beberapa titisan minyak zaitun pada rambut dan kulit kepala selepas mencuci rambut. Urut selama beberapa minit dan biarkan semalaman. Cuci rambut dengan syampu sekali lagi keesokan harinya. Rambut akan jadi lebih halus dan lembut.

4. Minyak Kelapa dan Zaitun
Caranya: Campurkan kedua jenis minyak ini dan sapukan ke seluruh bahagian rambut bermula dari kulit kepala. Urut kulit kepala perlahan kemudian tutup dengan tuala. Biarkan selama dua jam kemudian basuh rambut seperti biasa.

5. Madu Asli
Caranya: Sapukan madu pada rambut dan kulit kepala. Urut dengan lembut dan kemudian biarkan selama beberapa minit. Bilas rambut dengan air bersih. Madu bertindak untuk merangsang pertumbuhan akar rambut dan mengatasi masalah keguguran rambut.

6. Saderi
Caranya: Ambil kira-kira 10 helai daun saderi. Tumbuk atau kisar sehingga halus. Sapukan pada keseluruhan rambut. Urut lembut kulit kepala selama beberapa minit dan biarkan selama satu jam. Kemudian, bilas dengan air bersih.

7. Kacang Hijau
Caranya: Rendam kacang hijau semalaman, tapis kacang hijau dan ambil airnya. Air kacang hijau bagus untuk merawat rambut gugur oleh itu, sapu ke seluruh kulit kepala dan urut perlahan. Amalkan tiga kali seminggu untuk kesan optimum.


“13 Tahun Duduk ‘Rumah Flat’, Ni Hadiah Untuk U.”  Azad Jasmin Buat Surprise, Hadiahkan Isteri Rumah Impian Siap Surau Mini!

Pasangan ini memang tak perlu diperkenalkan lagi, gelagat dan aksi mereka sering mengundang tawa peminat. Terutama pak Azad atau nama sebenarnya Azad Jasmin yang memang gila-gila orangnya.

Disebalik gelagat happy go lucky itu, dia sebenarnya seorang suami yang romantis. Baru-baru ini dia membuat kejutan dengan menunaikan impian isterinya Eira Syazira untuk mendapatkan rumah impiannya.

Dalam satu perkongsian, Pak Azad telah membawa Eira ke kediaman baru mereka, sebuah rumah dua tingkat sebaik sahaja isterinya selesai mengerjakan solat terawih.

Kejutan tersebut dibuat oleh Pak Azad menerusi satu rakaman momen indah dengan mata isteri tersayang ditutup. Video tersebut dimuat naik oleh Eira menerusi laman instagramya.

ALLAHUAKBAR!!! SURPRISED NAK MATIIIIII 😭😭😭

“Surprise!!! Bismilahirrahmanirrahim, masuk inilah rumah kita.” ujar Pak Azad sambil memeluk erat bahu isteri kesayangannya itu dan memimpin masuk ke dalam rumah mereka yang berkonsepkan ‘modern luxury’.

Dalam kejutan video yang berdurasi 40 minit itu, Eira dibawa melakukan ‘house tour’

“Sebelum ini you selalu cakap nak meja makan yang boleh muatkan 10 orang makan… i adakan untuk u.

‘Rumah kita ada surau juga, selepas ini kita terawih sama-sama kat sini ya. Impian you untuk ada dapur kering dan basah juga i tunaikan.” kata Pak Azad lagi.

Difahamkan , pak Azad mengambil masa lebih kurang tiga bulan untuk menyiapkan hiasan dalaman rumah tersebut tanpa pengetahuan Eira Syazira.

“I tipu cakap kawasan sini ada kes Covid-19,” dedahnya apabila ditanya Eira bilakah masanya dia melengkapkan keseluruhan hiasan bermula dari ruang tamu sehingga ke bilik tidur yang terletak di ruang atas kediaman tersebut.

‘Selepas 13 tahun tinggal di ‘rumah flat’ hari ini pada bulan ramadan yang mulia, i hadiahkan rumah ini untuk u. I harap u suka.

Perkongsian tersebut mendapat pujian ramai. Rata-rata melahirkan rasa gembira buat pasangan tersebut dan memuji Azad suami yang prihatin serta mendoakan pasangan ini terus kekal bahagia selamanya.


“Aku Mohon Kepada Mu Ya Allah, Berilah Aku Kekuatan & Ketabahan…” Rintihan Ibu Ni Undang Rasa Pilu. Anaknya Koma Kesan Jatuh Basikal!

YA allah…
Aku tidak ingin menangis lagi…aku tidak ingin kecewa lagi..bantulah aku Ya ALLAH..hanya padamu tempat aku berharap..hanya pada MU tempat aku mengadu segala isi hatiku..hanya pada Mu tempat aku meluahkan segala2 nya…kerana Engkau Maha Mengetahui segala-galanya…

Sesungguhnya hanya Engkau yang mengetahui segala isi hati ku…Ampuni lah aku Ya ALLAH…jika ini ujian dari Mu…jika Engkau memilih aku untuk menjalani ujian dan dugaan ini, aku mohon sangat-sangat kepada Mu Ya ALLAH….berilah aku kekuatan….berilah aku ketabahan,..berilah aku kesabaran……..Supaya aku terus mampu meneruskan kehidupan seperti hari-hari yang berlalu bersama orang-orang yang aku sayangi….

Membaca coretan dari seorang ibu di akaun fbnya, merintih setiap hari mohon didoakan kesejahteraan buat anak bongsunya yang kini terlantar di hospital tidak sedarkan diri. Setiap bait-bait katanya, cukup membuatkan orang ramai berasa simpati dan tersentuh pilu.

Kejadian berlaku bilamana Muhammad Hassif Daneal Muhammad Sofian, 12 terjatuh ketika menaiki basikal pulang dari mengaji. Dan siapa menduga, rentetan daripada kejadian tersebut menyebabkan kini anak kecil ini telah pun menjalani dua pembedahan serius bagi membuang darah beku di kepalanya dan masih tidak sedarkan diri.

Menurut laporan Sinar Harian, rutin setiap hari adik Muhammad Hassif Daneal, dia akan pergi mengaji dengan berbasikal bersama kawan-kawannya. Namun pada hari 17 Julai lalu, semasa pulang ke rumah dia terjatuh basikal.

Kemudian ibunya, Puan Ruzaini Bakar membawanya ke Hospital Gua Musang (HGM) setelah mengadu pening kepala dan muntah-muntah sebanyak empat kali. Kemudian membawanya ke Hospital Kuala Krai (HKK) dan doktor mengesan ada darah beku di kepalanya. Lalu, anaknya dihantar ke HUSM untuk rawatan lanjut.

Katanya yang juga ibu tunggal, meskipun pembedahan kedua selamat dilakukan semalam, namun Hassif masih tidak sedarkan diri dan ditempatkan di Unit Rawatan Rapi (ICU) Hospital Universiti Sains Malaysia (HUSM) Kubang Kerian.

Tambah Ruzaini, di saat getir ini, dia mengharapkan doa dari semua agar anaknya pulih seperti sedia kala.

“Tiada apa yang saya harapkan selain doa dari semua. Doakan kesembuhan anak saya,” katanya yang membesarkan empat anak dengan meniaga kuih di pasar malam. Sejak anaknya ditempatkan di hospital, Ruzaini mengakui, dia hilang punca pendapatan kerana perlu menemani Hassif.


“Saya Yang Cari Dan Approach.” Ustazah Asmak Husin Buat ‘Plan Marketing’ Pinang Suami.

“Jadi saya pun mula plan marketing, kemudian saya dan kawan siasat latar belakang dia. Cek solat jemaah kat masjid, kawan-kawan rumah sewa, kawan-kawan sekelas.”- Ustazah Asmak Husin

Jodoh rahsia ALLAH, menyatukan dua jiwa. Sememangnya perkahwinan itu adalah yang indah dan juga dituntut oleh Islam.

Lazimnya lelaki akan ‘approach wanita’ untuk menjadi suri hati. Namun tidak pelik jika wanita meminang lelaki.

Buktinya selain Saidatina Siti Khadijah meminang Rasulullah dan Saidina Umar juga pernah meminang Saidina Abu Bakar untuk puterinya Siti Habsah.

Inspirasi kisah pendakwah bebas, ustazah Asmak Husin yang berkongsi cerita bagaimana dia membuat ‘plan marketing’ untuk meminang suaminya.

Mengimbau kisahnya dulu, dia bersyukur pada usia perkahwinan 20 tahun itu, mereka bahagia.

Katanya oleh kerana dia merupakan pelajar yang cemerlang akademik membuatkan lelaki takut untuk mendekati dirinya.

Seterusnya ikuti kisah ustazah Asmak  ini.

Lelaki takut nak memilih perempuan yang terkehadapan? Meh sini saya nak cerita kisah saya dulu. Semasa belajar di universiti Malaya saya ni jenis yang terkehadapan, kaki belajar dan suka berdebat dalam kelas.

Memang orang lelaki takut nak dekat dulu. Lagipun rupa pun kurang. Tapi saya bukan jenis tunggu dia datang pada saya. Saya yang cari dan approach dia.

Waa berani kan saya? Ya sebabnya dulu semasa di kampus, saya ada terbaca surat luahan senior yang merupakan seorang pelajar terbaik dan cemerlang. Kebetulan surat itu terselit dalam buku yang saya pinjam darinya.

Dia sedih kerana masih belum berkahwin di usia yang agak lewat kerana tiada lelaki yang mendekatinya. Mungkin kerana dia terlalu hebat dan cemerlang. Lelaki jadi “insecure”.

Seronok melihat rakan-rakan sebaya sudah berkeluarga & mempunyai anak, pasti timbul keinginan dalam dirinya untuk berkeluarga.

Saya bersyukur saya membaca surat tersebut ketika saya masih muda.

Saya berazam untuk tidak mengulangi kesilapannya. Saya tahu kalau saya tunggu je ramai yang takut nak dekat.

Jadi saya sendiri kena berani dan pilih. Lagipun jodoh akan menentukan masa depan kita.

Saya kata pada diri saya,

“Asmak nak membina keluarga terbaik perlu usaha yang terbaik.”

Jadi saya pun mula plan marketing, kemudian saya dan kawan siasat latar belakang dia. Cek solat jemaah kat masjid, kawan2 rumah sewa, kawan2 sekelas dll

Saya minta mak ayah istikharah. Akhirnya apabila sudah ada keyakinan, saya pun minta adik saya hubungi dia untuk nyatakan hasrat.

Alhamdulillah akhirnya dia terima saya. Dan kini kami telah 20 tahun berkahwin.

Sebenarnya untuk wanita yang terlalu aktif kehadapan ada caranya untuk ikhtiar jodoh.

Perlu berani, perlu lakukan perancangan dan marketing yang betul dulu.

Sumber:


15 Tahun Buat Bisnes Pisang Goreng Jadi Lebih Rangup, Penjual Ini Kongsi Rahsia Resipi

Ramai yang suka pisang goreng yang sedap dan rangup. Tapi untuk membuatkan pisang goreng  jadi sedap  ada rahsianya.

Menerusi facebook Yayar B. Awang Noh, lelaki ini berkongsi rahsia membuat bancuhan tepung membuat pisang goreng jadi rangup sampai ke petang.

“Resipi Abang Berniaga 15 tahun.” Lelaki Ini Kongsi Resipi Tepung Pisang Goreng Jadi Rangup, Warganet Beri Pujian Tak Lokek Ilmu Masakan.

15 TAHUN BERNIAGA TAK LOKEK KONGSI RESIPI

Beliau yang merupakan peniaga tidak lokek ilmu masakannya daripada abangnya yang berniaga hampir 15 tahun.

Ikuti resepi pisang goreng rangup ini.

Resipi pisang goreng rangup

Salam semua..musim pkp nie payah nk mkn pisang goreng kan… Dengan ini saya izinkan berkongsi resipi tepung pisang goreng yg rangup… Doakan sy sekeluarga dimurahkan rezeki.

Ini resipi abg saya niaga hampir 15tahun
Tepung beras 3 paket(1.5kg)
Tepung gandum 500g
Garam secubit
Gula sesenduk kecil
Kapur sebesar ibu jari
Telor.sebijik
Dan serbuk kunyit satu sudu
Bancuh jgn terlalu cair.. pekat sedang2 ngam..

BEGINI BANCUHANNYA

LETAKKAN HIRISAN PISANG KE DALAM ADUNAN & GORENG

INI HASILNYA. PISANG GORENG RANGUP SAMPAI KE PETANG


“Cantiknya Final Countdown Pun. Kalau I Dah Bengkak Sana Sini.”  Bakal Bersalin Tak Lama Lagi, Scha Al Yahya  Dipuji Kian Berseri!

Debaran menanti kehadiran orang baru semakin hari semakin dirasai. Biarpun ini kelahiran kali kedua, namun baik Scha mahupun Awal, kedua-duanya nampak teruja dan tidak sabar. Demikian juga dengan puteri sulung mereka, Lara Alana yang bakal bergelar kakak tak lama lagi.

Scha atau nama sebenarnya Sharifah Nor Azean binti Syed Mahadzir Al-Yahya bakal melahirkan bayi keduanya pada Februari ini. Dalam satu perkongsian, Scha memuat naik satu kapsyen ringkas memberi gambaran tidak sabar menantikan detik itu.

“It’s the final countdown.” Demikian tulis Scha.

Pasangan ini dilihat giat membuat persiapan membeli barangan keperluan anak mereka sambil ditemani Lara. Paling teruja dan tidak sabar pastinya Awal yang kelihatan cukup gembira menghias bilik bayi mereka.

Zaripah dah tunggu, and we are all waiting for you,

Dalam pada itu, beberapa rakan artis dan warganet turut berkongsi kegembiraan dan mendoakan Scha semoga segalanya berjalan lancar sehingga selamat melahirkan bayi keduanya.


Bangkit Daripada Kesedihan, Ustazah Ni Kongsi Cara Nak Segera Rawat Perasaan Hati!

Hakikatnya kita sering diuji daripada pelbagai sudut, dan ujian-ujian ini jugalah menyebabkan kita rasakan sesuatu yang menyakitkan hati. Ada yang berasa sedih, marah, benci dan pelbagai emosi negatif lainnya.

Pun begitu, dalam berdepan dengan ujian sebenarnya saat dan ketika itulah banyak menuntut kita bukan hanya untuk bersabar tetapi mendidik hati lebih terbuka berdepan dengan masalah. Andai terus diikut rasa hati, bimbang juga akhirnya badan rosak binasa.

Jadi bagaimana cara sewajarnya untuk seseorang itu segera bangkit daripada melalui saat-saat kepayahan dalam hidup agar diri dan hati tidak terus dirundung duka.

Hal ini dikongsikan oleh Ustazah Asma Harun untuk panduan bersama.

Berfikir berlebihan tentang perkara yang telah berlaku sangat merugikan masa, tenaga, emosi dan akal kita. Bahkan ia boleh menjejaskan kesihatan. Kita tak boleh sesekali mengubah apa yang telah berlaku walau dengan air mata darah sekali pun. Apa yang boleh kita buat saat ini,

➡Kesat air mata tu,

➡Tarik nafas,

➡Zikir, Ya Qawiyy (40x atau sebanyaknya), sudahi dengan doa – Ya Allah Ya Qawiyy Yang Maha Kuat, berilah aku kekuatan untuk menghadapi ujian ini.

➡Zikir, Ya Fattah (40x atau sebanyaknya), sudahi dengan doa – Ya Allah Yang Maha Membuka, bukakanlah jalan keluar daripada kesulitan, keresahan dan kesempitan ini.

➡ Lepas tu cepat-cepatlah buat kerja, atau apa-apa aktiviti fizikal, yang suri rumah kemas rumah atau buat operasi ke, yang berniaga buat cara orang berniaga, yang di pejabat jaga masa dan kualiti kerja.

Jatuh itu biasa. Bangkit setiap kali jatuh itu luar biasa. Jatuh kerana manusia, bangkitlah kerana allah. Dia sentiasa ada dekat dengan kita. Sangat dekat!


Berseri Wajah Lepas Bersalin Anak Ke-7! OOTD Dr Halina Jadi Tumpuan, Raih Pujian Ramai Wanita

Semalam, Angkasawan negara, Datuk Dr Sheikh Muszaphar Shukor dan isterinya, Datin Dr Halina Mohd Yunos selamat menimang cahaya mata ketujuh mereka di sebuah hospital swasta di Petaling Jaya, Selangor.

Berita baik itu dikongsikan oleh beliau menerusi hantaran di platform Instagram miliknya dengan menyatakan anaknya yang merupakan bayi lelaki comel tersebut dalam keadaan sihat.

Dr Sheikh Muszaphar berkata, dia bersyukur kerana proses melahirkan bayi lelaki seberat 2.98 kilogram dipermudahkan dan kedua-duanya berada dalam keadaan selamat.

“Bayi lelaki, lahir hari ini, 12 Julai 2023, berat 2.98 kg, panjang bayi 51 cm dan berambut lebat,” tulisnya.

Beliau juga meluahkan rasa syukur dan berterima kasih atas kiriman doa mempermudahkan urusan isterinya melahirkan anak lelaki yang keempat ini.

Dalam pada itu, di laman Instagram Dr Halina pagi ini berkongsi gambar OOTDnya selepas 15 jam bertarung nyawa bersalin. Dia yang memakai pakaian hospital dan berkain batik itu manis tersenyum di dalam gambar berceritakan tentang perkembangan dirinya dan bayi di ruangan kapsyen.

“OOTD 15hrs post LSCS. Hosp gown, kain batik and handbag courtesy of PCA pethidine 😆 Urinary catheter dah cabut and I need to mobilize myself. Our baby boy is pretty good at latching, alhamdulillah.. Here we go again, another round of breastfeeding.. thank you for all your kind wishes! Thank you, S for being there for me. Thank you Allah, alhamdulillah for this opportunity..” tulisnya.

Meninjau di ruangan komen, rata-rata memuji Dr Halina sebagai ibu hebat dan mendoakan yang baik-baik untuk ibu itu. Malah, ada juga di kalangan pengikutnya yang turut memuji wajah berseri Dr Halina meskipun selepas melahirkan anak.

Sekadar info, Dr. Sheikh Muszaphar dan Dr. Halina mendirikan rumah tangga pada 10 Oktober 2010.

Pasangan itu kemudiannya dikurniakan enam anak iaitu Sophea Isabella, 10; Sophea Natasha, 8; kembar lelaki berusia empat tahun iaitu Sheikh Adam dan Sheikh Noah serta kembar lelaki dan perempuan, Sheikh Eusoff dan Sophea Emilia dilahirkan pada November 2020.

Sumber: Instagram drsheikhmuszaphar, Dr Halina


Soda Bikarbonat Bukan Calang-calang Fungsi & Kegunaannya. Memang Rugi Kalau Tak Tahu!

Soda bikarbonat memang mempunyai banyak kegunaannya yang cukup hebat dan kadang kala mampu memeranjatkan kita bagi yang tidak pernah melihat manfaatnya. Umumnya bagi sesiapa yang pernah memasak biskut dan kek, bahan yang dikenali dengan soda bikarbonat ini tentunya tidak asing digunakan.

Tapi tahukah anda, soda bikarbonat ini juga boleh digunakan untuk pelbagai tujuan. Antara lainnya adalah seperti 5 kegunaan soda bikarbonat yang dipaparkan di dalam video Sana Sini Petua Keluarga.

Jadi apa kata kita lihat apa lagi yang boleh kita lakukan dengan soda bikarbonat ini.

Selain itu, diakui juga dengan menggunakan soda bikarbonat bersama dua bahan lain boleh dijadikan sebagai agen pencuci mesin basuh dan sekali gus menghilangkan bauhapak pakaian yang dicuci. Nak tahu bagaimana caranya, ikuti perkongsian daripada Noor Fathiah ini.

Sebelum ni dah basuh baju letak sabun dan soflan bebanyak pun masih ada bau hapak. Pelik, tak pernah ada masalah macam ni.

Mulanya ingat punca masalah dari sabun sebab baru try pakai sabun tu. Bila fikir balik mustahil. Firasat mengatakan mesti masalah dalam mesin basuh ni.

Sebab kita tak tahu keadaan dalam bahagian mesin basuh macam mana. Berkulat ke, berlumut ke, nak disental tak boleh. Takut juga ada cicak mati ka, hahaha macam macam pikir.

So kebetulan mak Tya ada share petua cuci mesin basuh guna dua bahan je, cuka dan soda bikarbonat, terus Tya buat.

Bahan-bahan:
Cuka 1/2 cawan
Soda Bikarbonat 1/2 cawan

Caranya :

Sebabkan mesin basuh Tya tak ada tulis Tub Cleaning, so Tya pilih Soak sahaja. Fungsinya sama dengan Tub Cleaning. Dah isi air penuh, masukkan cuka dan soda. Lepas tu biar mesin buat keje sendiri.

Alhamdulillah sekarang, dah hilang masalah bau hapak! Korang kalau ada masalah sama atau nak try cuci mesin basuh sampai kilat bersinar boleh guna cara macam n.


Orang Lain Tanam Petunia Ni Subur Je Nampak. Tapi Bila Kita Tanam, Asyik Tak Menjadi. Ni Sebabnya Kena Tahu!

Halaman rumah kalau ditanam dengan pokok-pokok berbunga, secara semulajadinya akan nampak lebih berseri dan indah. Apatah lagi jika bunga-bungaannya merimbun seperti mana pokok bunga petunia ini. Cukup memukau!

Namun, untuk memastikan tanaman bunga dilaman rumah kita terlihat indah seperti ini,  nyata perlu kita ketahui tentang tip penjagaan yang dikongsikan oleh pokok.my ini. Diharapkan pendedahan ini dapat memberi pencerahan sebelum memulakan usaha untuk berkebun bunga. Jom semak.

TIPS PENJAGAAN PETUNIA

Petunia adalah tumbuhan berbunga yang:

1. SUKA CAHAYA MATAHARI PENUH

Maksudnya Petunia tak suka tempat teduh atau tersembunyi. Kalau letak dalam pasu gantung di balkoni atau garaj, cari kawasan yang dapat cahaya matahari lebih banyak. Kalau letak tempat teduh, alamatnya tak berbunga sangatlah dia. Dan ada pula kes yang Pokok Petunia dia menjalar turun sebelah pasu sahaja. Sebelah lagi tak ada daun dan bunga. Sebabnya tak kena matahari. Nak bunga petunia dalam pasu menjalar membulat macam pokok saya? Teruskan membaca.

2. PETUNIA TAK SUKA KENA SIRAM AIR BANYAK TAPI POKOK PETUNIA KUAT MINUM AIR

Maksudnya Petunia cukup disiram ala kadar sahaja. Tak perlu air disiram sampai beriya melimpah dan menitik keluar dari pasu. Air membazir, baja pun keluar sekali. Lagi satu, kalau siram banyak banyak pokok akan lemas dan mudah terkena serangan penyakit. Tapi, tuan puan kena tahu Petunia juga kuat minum air. Jadi kena rajin buat siraman setiap hari. Tambahan pula medium tanaman Petunia jenis tidak menakung air. Jadi, air dalam pasu cepat kering.

Sebaiknya pada musim panas, pokok disiram pagi dan petang. Jika musim hujan, cukup dengan siram waktu pagi sahaja. Tapi ingat, siram sikit sahaja dah cukup. Sekadar membasahkan tanah. Siram pada tanah atau pangkal pokok, bukan pada daun.

3. GUNA MEDIUM TANAH YANG TAK MENAKUNG AIR

Elakkan tanam Petunia dalam medium tanah yang menakung air sebab pokok jenis ini takkan subur dan cepat mati dek serangan penyakit pada daun, batang dan akar pokok. Sebaiknya ada campuran cocopeat, tanah merah bakar, sekam bakar, baja tahi ayam (sikit) dan saya selalu letak peatmoss juga sikit. Nak senang beli saja tanah 6in1 kat nurseri tu.

4. JIKA BARU BELI DI NURSERI: PERIKSA POKOK, KEMUDIAN TUKAR TANAH DAN PASU

Kalau pokok baru dibeli daripada nurseri, jika bernasib baik dapatlah yang subur berbunga. Kalau tak, kurus dan sedih je tengok kan. Jadi sebaiknya, selepas bawa balik kat rumah. Tukar tanah dan pasu baru. Sebabnya, kebiasaannya Pokok petunia yg dlm pasu nurseri akar pokok dah padat sangat dah. Tanah pun kurang nutrisi. Jadi sebaiknya pindahkan pokok dengan membuang tanah yg melekat pada akar pokok sedikit dan masukkan tanah baru. Kalau tukar pasu lebih besar lagi bagus. Tak percaya cuba la buat.

5. NAK PETUNIA BERBUNGA SEPANJANG MASA?

Ramai tanya saya macam mana nak bagi Petunia berbunga sepanjang tahun. Sebenarnya jawapannya kena rajin sikitlah. Petunia ni manja, kena selalu belek. Seminggu sekali buatlah Pinching process iaitu proses memetik dan membuang bunga serta daun yg layu. Bunga petunia yg layu biasanya akan meninggalkan tangkai bunga. Dalam tempoh 3-4 hari tangkai halus tersebut akan mula keluarkn biji benih.

Pokok petunia yg mula mengeluarkan biji benih akan kurang serta malas berbunga dan lama kelamaan ia akan mati. Untuk mengelakkan perkara tersebut berlaku. Buang tngkai bunga tu sebanyak yg boleh. Daun yg layu juga petik buang terus. Jangan biar rosak di dalam pasu.

6. TRIMMING: KERATAN RANTING

Ada yang sayang pokok tak mahu kerat ranting. Salah tu. Sebulan sekali sebaik baiknya buatlah keratan. Trim la mana patut. Kalau biar sahaja nanti pokok jadi kurus, daun mengecil, bunga mengecil. Sakit mata tengok. Tapi ada yang jenis suka biar Petunianya menjalar turun dari pasu. Pokok pun jadi kurus melidi. Terpulanglah. Kalau saya punya cara suka trim bagi membulat dan subur seerti dalam gambar.

7. BAJA

Sama macam pokok lain, Petunia juga perlukan pembajaan. Untuk Petunia saya, saya guna 4 jenis baja iaitu baja pertumbuhan (hijau), baja penggalak bunga (pink), baja organik tayam dan baja organik soya. Baja saya beli di Giant (kalau tuan puan nak beli dari otai otai baja dalam group ni lagi bagus!). Brand saya beli macam macam. Baja bunga saya beri seminggu sekali. Satu pasu cukup satu sudu kfc tu. Baja pertumbuhan dan baja organik saya isi berselang seli iaitu dua minggu sekali. Kuantiti bagi baja pertumbuhan yg hijau tu sama seperti baja bunga. Kalau baja organik letak lebih sikit tak apa.

8. TANAM SEMULA PETUNIA

Bila kita nak tanam satu satu pokok, elok ambil tahu ilmu sedikit tentang pokok tersebut. Sebabnya tak mahu pokok terseksa. Beli dekat nurseri elok, balik rumah mati. Rugi dan kesian

Jadi, untuk pengetahuan tuan puan, petunia ni pokok bermusim, usia normal pokok ini hanya 9-10 bulan sahaja. Ada yang boleh tahan sampai dua tahun kalau pandai jaga. Apa pun, untuk elakkan kes kena beli pokok baru sebab pokok mati. Saya sarankan untuk tanam semula Petunia ni sebelum induk pokok mati.

Cara pertama:

Kalau ada ranting petunia yang patah (atau potong sendiri ranting), ambil ranting tersebut, buang semua daun. Dan cucuk ranting tersebut dalam medium cocopeat yang lembab. Sembur air setiap pagi. InshaaAllah nanti akan keluar akar dan bila dah besar sikit boleh pindah masuk pasu. Kalau pokok masih kecil tapi dah gatal nak berbunga, buang kuntuman bunga tu dulu. Hehe. Satu lagi pesanan, semasa proses semaian, jangan terlebih siram air. Nanti ranting rosak. Aduh padan muka

Cara kedua:

Semaian biji benih. Benih petunia boleh dikumpul dari induk pokok. Caranya, tinggalkan sekuntum dua tangkai bunga besar petunia pada induk. Biar bunga gugur dahulu. Bila tangkai tersebut dah keluarkan buah. Biar pula benih itu kering sepenuhnya. Bila dah kering, ambil benih dan taburkan atas medium cocopeat lembab juga. Letak di tempat yg tidak terdedah pd matahari. Sy letak dlm rumah je. Sembur dgn air dua hari sekali. Dalam seminggu akan keluar anak pokok. Bila anak pokok dah keluar 4 helai daun. Boleh pindahkan anak pokok dalam pasu kecil untuk monitor tumbesaran. Nak senang beli je benih petunia dekat kedai. Setel masalah.

9. SERANGAN SERANGGA PEROSAK?

Walaupun bau tumbuhan Petunia ini tak adalah wangi macam bunga lain, tapi serangga tetap ada yang menyerang seperti bena putih. Kalau tak kawal. Pokok boleh mati. Jadi untuk elakkannya berlaku. Seminggu sekali semburlah racun organik (utamakan semburan di bahagian bawah daun) untuk menghalau serangan serangga tersebut.


Ramai Keluar Rumah, Buat Hati Dr. Ni Tak Tenang. Tup-Tup 41 Kes Covid-19 Diterimanya!

Semenjak dua tiga hari ini, apa yang dapat kita lihat sudah ramai orang keluar rumah dan ini dibuktikan apabila jalan raya tidak lagi selengang sebelumnya. Mungkin ada yang beranggapan, arahan PKP seakan sudah dilonggarkan.

Namun hakikatnya, semua ini terjadi adalah kerana sikap pentingkan diri sendiri yang akhirnya menyusahkan orang lain.

Ini sebagaimana perkongsian daripada Dr Ahmad Luqman Bukhari apabila menerima 41 kes Covid-19 dalam sehari di Seremban.

Satu angka yang pasti bertambah jika masih ramai lagi engkar arahan PKP.

Lantaran itu, Dr Ahmad Luqman Bukhari berpesan dan merayu agar warga Seremban patuh arahan PKP di akaun fbnya.

Ini perkongsiannya.

Saya perasan ramai yang duk cerita banyak kereta mula membanjiri Bandar Seremban sejak awal pagi tadi. Hingga ada yang beritahu PKP seolah-olah dah makin longgar.

Mulalah seharian hati ni rasa tak sedap. Serba serbi tak kena.

Tup-tup sekejap tadi dapat berita 41 kes baru positif dikesan kat Seremban ni!

Bukan 4 kes. 41 woih!

Lemah seluruh sendi badan lalu tersandar ke kerusi masa mula mula tahu berita ni tadi. Satu demi satu wajah rakan-rakan sekerja dekat Hospital Seremban sana tiba-tiba menerpa ke dalam fikiran.

Ada antara kami yang dah sebulan terpisah dengan isteri.

Ada yang baru seminggu menimang cahaya mata.

Ada yang isterinya sedang sarat mengandung.

Kawan-kawan yang bertugas di wad pun ramai yang mengadu dah terlampau letih dengan ujian wabak kali ini.

Dan mereka ni nak tak nak kena terus bekerja dan bekerja untuk lawan virus yang kita semua tak nampak ni.

Sebahagiannya terpaksa dapatkan bantuan kaunseling disebabkan terlampau stress.

Siapa yang tak stress bila terus berada dalam suasana kerja berisiko tinggi untuk terkena jangkitan maut dalam tempoh yang panjang.

Siapa yang tak stress bila saban hari ada yang diarah untuk jalani kuarantin.

Siapa yang tak stress bila anak dan isteri turut berisiko untuk dijangkiti.

Paling malang, stress tu timbul bila berterusan terpaksa berhadapan dengan sejumlah manusia degil yang tak reti patuh arahan berkurung!

Kawan-kawan,

Di Seremban ni sahaja kita dah ada 260 orang pesakit positif.

2 kawasan diletakkan dalam zon merah. Manakala 2 lokasi lagi dah dikategorikan sebagai zon jingga.

Lain-lain lokasi hampir kesemuanya termasuk dalam kategori zon kuning.

Sekiranya masih lagi bersikap sambil lewa dan bangga dengan sikap pentingkan diri sendiri, ketahuilah yang kita akan menzalimi lebih ramai orang lebih lebih lagi petugas kesihatan.

Bersedialah untuk menerima lebih banyak kes positif, dikenakan perintah berkurung yang lebih keras serta melihat pertambahan jumlah kematian di kawasan kita ni.

Tolong kongsikan pesanan ini pada ahli keluarga dan sahabat agar mereka terus beringat dan berhati-hati. Bukan nak menakutkan,tetapi saya harap kita sama-sama jangan ambil mudah.


Selalu Bersin Pagi Dan Pening Kepala. Wanita Ini Jalani Pembedahan Resdung. Hati-Hati Ye!

Resdung, juga dikenali sebagai sinusitis  atau  jangkitan sinus adalah keradangan pada sinus.  Tanda dan gejala biasa termasuk lendir tebal dalam hidung, hidung tersumbat, dan sakit pada muka. Tanda dan gejala lain mungkin termasuk demam, sakit kepala, kurang deria bau, sakit tekak dan batuk.

Resdung (“Sinusitis”) boleh disebabkan oleh jangkitan, alahan, pencemaran udara, atau masalah struktur dalam hidung. Dalam kebanyakan kes, ia adalah disebabkan oleh jangkitan virus. Malah pembedahan akan dilakukan apabila seseorang itu  mengalami penyakit resdung kronik.

Thanks for the doa everyone. Sorry x dpt nk reply semua

Untuk yang bertanya, sis selamat menjalani minor operation (Functional endoscopic sinus surgery);ataupun bahasa yang senang nak faham is pembedahan resdung.
Masalah sis ni dah lama,bertahun-tahun,bukan tak p berubat tapi dh xlarat nk p brubat merata dah.So 3months back,jadi makin teruk,bila sis hilang deria BAU & RASA.
Lepas buat ct scan memang belah kiri muka sis dah blocked habis.
Pada sapa2 yang duk selalu bersin pagi2,pening2 kpala,duk slalu berhingus tu bawak2 la p check na sbb kuman sinusitis ni boleh merebak ke mata dan otak.

Ok dah habis beletiaq. Doakan sis cepat sembuh na

Thanks untuk suami,mak,abang dan adik yang tak jemu melawat  dan tolong urus anak-anak

SELEPAS PEMBEDAHAN RONGGA HIDUNG


“Best Dad Ever” Fazura Ucap Kesyukuran Fattah Amin Bergelar Daddy Fatima

Pasangan sejoli Fazura dan Fattah Amin sering mencuri perhatian peminat-peminatnya. Bersempena sambutan Hari Bapa baru-baru ini, Fazura memuat naik video baharu di akaun Youtube miliknya dengan penampilan istimewa bersama suami tercinta.

Dalam video berdurasi 6 minit itu, Fazura mengajukan beberapa soalan kepada Fattah berkaitan dengan dirinya dari zaman Fattah remaja, sehingga menjadi seorang bapa.

Selain itu, Fazura turut mengajukan soalan tentang perasaan Fattah selepas menjadi seorang bapa kepada cahaya mata mereka, Fatima.

Pelakon kacak yang juga seorang bapa yang penyayang ini menceritakan perasaannya sangat teruja bila pertama kali tahu dirinya bakal bergelar bapa.

Katanya ketika itu memang tak sangka dan tak prepare pun untuk bergelar bapa tapi dia sangat seronok melalui pengalaman baru tersebut serta tak sabar menanti kelahiran Fatima.

Menurut Fattah lagi, pengalaman membesarkan Fatima merupakan perkara paling menyeronokkan dalam hidupnya.

“Fatima ni kadang tak macam budak umur dia. Dia seorang kanak-kanak yang matang. Contohnya kita baru ajar atau cakap sekali je dengan dia sesuatu perkara tapi dia boleh ingat atau ikut apa yang diajar,” ujar Fattah yang masih ingat perkataan pertama Fatima adalah ‘dada’.

Dalam pada itu ketika ditanya wajah Fatima lebih mirip kepada mummy atau daddy, Fattah memberitahu kalau ikut ramai orang kata Fatima muka macam daddy tapi perangai 100% macam mummy terutama bab makan.

Patutlah Fatima kelihatan manja dan rapat dengan daddy di mana-mana acara atau lokasi mereka sekeluarga berada. Memang daddy’s girl sangat. Terbukti sekali cinta pertama seorang anak perempuan pada ayahnya.

Dalam pada itu, sebagai seorang suami dan bapa, Fattah sememangnya sangat menyayangi isteri dan anaknya. Bila tengok pada foto yang dimuat naik oleh Fazura sempena Hari Bapa, Fattah telah meninggalkan komen balas meluahkan rasa cinta dan sayangnya lebih lagi kepada Fazura dan Fatima.

Mommy, Daddy loves you more and Fatima

Memang sweet habis pasangan ini.

Berusaha untuk menjadi bapa dan suami yang setia dan penyayang, Fattah sentiasa ingat pesanan ayahnya.

“Kita hidup bukan nak please orang, buat sesuatu bukan sebab orang tapi sebab Allah dan diri kita. Apa je org cakap pasal kita, kita ignore, move forward dan kuat semangat.

Masa nak kahwin,  ayah pesan jangan terfikir nak buat benda tak baik contoh nak betray wife, kerana apa sahaja kita buat Allah pasti akan balas kalau tak di dunia pasti di akhirat.”


Menangis, Peluk Erat Ibu. Akhirnya Azi Selamat Pulang Ke Pangkuan Keluarga!

Selepas beberapa hari dijumpai, Ejen jualan kosmetik yang menjadi mangsa penculikan, Rosnazirah Mohd Naim, 36, atau lebih dikenali sebagai Azi akhirnya kembali ke pangkuan keluarganya dengan selamat menangis sambil memeluk ibunya di rumah mentuanya di Kampung Kelochor pada Isnin.

Azi, diselamatkan Polis Diraja Malaysia (PDRM) dengan bantuan polis Thailand pada Khamis lalu sebelum mangsa diserahkan kepada keluarganya pada jam 2.50 petang Isnin oleh Ketua Polis Kelantan, Datuk Muhamad Zaki Harun.

Pada 13, September lalu, Azi didakwa dilarikan tiga lelaki dalam kejadian di Kampung Semat Jal, Wakaf Bharu Kelantan sebelum berjaya diselamatkan dan dibawa pulang ke Malaysia pada Khamis.

Ketua Polis Negara, Tan Sri Acryl Sani Abdullah Sani dilaporkan berkata, kejayaan itu adalah hasil bantuan dan kerjasama pihak berkuasa Thailand.

“Seramai tujuh lelaki warga tempatan ditahan di Kelantan, Selangor dan Kuala Lumpur bagi membantu siasatan di bawah Seksyen 3(1) Akta Culik 1961.

“Polis turut merampas sebuah kenderaan yang digunakan suspek untuk melarikan mangsa,” katanya dalam kenyataan pada Khamis.

Acryl Sani berkata, Jabatan Siasatan Jenayah Bukit Aman menubuhkan satu pasukan khas merangkumi aspek siasatan dan operasi bagi menyelesaikan kes penculikan itu.


Bahaya Tau Kongsi Gambar Tiket Penerbangan Kat Sosial Media! Lelaki Ini Cerita Sebabnya

Setelah pengumuman sekatan perjalanan dilonggarkan semula, rata-rata mengambil peluang dengan memilih destinasi impian masing-masing setelah dua tahun ‘berkurung’ di negara sendiri.

Bagaimanapun, jangan terlalu teruja sehingga terlupa mengenai keselamatan diri. Sentiasa waspada terhadap sebarang ancaman termasuk apabila anda memuatnaik sebarang gambar berkaitan percutian.

Dah menjadi lumrah zaman media sosial masa kini, kebiasaannya ada sesetengah orang yang akan berkongsi gambar tiket penerbangan bersama pasport yang menandakan bahawa dirinya akan berangkat ke luar negara.

Mungkin ia hanya dianggap sebagai gambar yang biasa sahaja. Tetapi tanpa disedari, ia boleh memberikan kesan buruk kepada individu tersebut seperti yang dikongsikan oleh seorang pengguna TikTok, Jason Ho memberi peringatan kepada orang ramai agar tidak mendedahkan tiket penerbangan di media sosial.

Hal ini kerana, maklumat peribadi anda mungkin akan terdedah dan menjadi sasaran individu yang tidak bertanggungjawab.

“Ia sangat berbahaya untuk privasi anda,” kata Jason.

Jason Ho yang juga seorang penceramah motivasi berkata dengan menyiarkan gambar sedemikian, anda boleh ‘menyalurkan’ maklumat peribadi seperti nama penuh, nombor pasport, tarikh luput pasport, empat digit terakhir kad kredit anda, tarikh, e-mel dan nombor telefon bimbit.

Menurutnya lagi, dengan hanya menggunakan maklumat pada pas masuk, individu yang berniat jahat boleh membuat pelarasan pada pilihan dalam penerbangan atau yang paling teruk, membatalkan penerbangan anda .

Dia turut mengulas mengenai perkara tersebut setelah melihat satu video yang dimuatnaik oleh seorang influencer.

Ia memaparkan tiket penerbangan bersama pasport.

Jason berkata video tersebut telah pun dipadam dan dia telah menghantar mesej secara peribadi kepada influencer itu untuk memberi amaran kepadanya agar lebih berhati-hati.


Perlukah Simpan Ubat Demam Dalam Peti Ais. Ahli Farmasi Jelaskan Sebabnya.

Bila balik rumah nanti, cuba pergi buka Peti Sejuk. Periksa ada tak kita simpan ubat demam (paracetamol), ubat selsema ataupun ubat batuk dalam peti sejuk?

Mesti ada kan?

Terutamanya bagi yang berkeluarga atau mempunyai anak kecil pasti ada simpan sekurang-kurangnya satu botol ubat demam atau baki ubat demam yang pernah digunakan sebelum ni.

=====
Kenapa kita simpan ubat demam dalam peti sejuk?
=====

Ubat demam yang saya maksudkan adalah apa-apa jenis ubat yang mengandungi bahan ‘paracetamol’. Ada banyak jenis jenama ubat demam yang mengandungi paracetamol ni antaranya Panadol, Axcel Paracetamol, Fepril, Uphamol dan Kidz PCM.

Biasanya, selepas kita ambil ubat demam (cecair) daripada klinik ataupun farmasi. Bila balik rumah, kita terus simpan ubat demam ni dalam peti sejuk dengan anggapan pasti ia tahan lebih lama bila disimpan dalam peti sejuk seperti makanan lain.

Kemudian, selepas demam anak kita sembuh. Ubat demam tersebut masih belum habis lagi, masih ada sedikit baki. Kita pun simpan semula baki ubat demam ni di dalam peti sejuk, mana tahu nanti boleh pakai lagi jika anak demam. Kalau terus buang, rasa macam membazir pula kan?

Persoalannya?

Berapa lama kita boleh simpan demam ini selepas dibuka? Adakah boleh disimpan hingga sampai tarikh luputnya?

Sebenarnya ubat-ubat demam dalam bentuk cecair di Malaysia telah dibotolkan atau dipack sesuai untuk sekali penggunaan untuk seorang pesakit. Sebotol ubat demam biasanya mengandungi 60ml – 100ml ubat sahaja.

Contohnya ubat demam yang mengandungi 60ml, jika diambil 5ml untuk 4 kali sehari. Ubat ini sepatutnya habis dalam masa 3 hari, dan biasanya demam juga akan sembuh dalam masa 3 hari.

Jadi ubat demam ini tidak perlu disimpan.

Jika masih ada ubat demam berbaki selepas digunakan, ubat ini masih boleh disimpan selepas dibuka untuk tempoh 1 – 2 bulan mengikut jenis ubat.

Tetapi, jika kita mahu menyimpan ubat demam untuk kegunaan masa akan datang. Sebaik-sebaiknya kita dapatkan ubat demam yang baru dan belum dibuka daripada farmasi dan simpan di tempat kering tanpa perlu disimpan dalam peti sejuk.

Apabila anak kita demam, gunakan ubat yang baru, jangan ambil baki ubat demam yang lama yang kita tidak pasti bila tarikh pertama kita buka atau gunakannya.

======
Jangan Simpan Lebih 2 Bulan Ubat Demam yang telah dibuka
=====

Ubat yang dibotolkan di kilang ubat biasanya diisi dengan udara yang bersih (clean air) ataupun Nitrogen. Apabila ubat dibuka, nitrogen ataupun udara bersih akan terkeluar dan udara biasa akan masuk. Udara biasa ini mengandungi wap air, fungi dan juga bakteria.

Cecair ubat dicampurkan dengan bahan pengawet ataupun preservatives seperti methyl paraben dan propylparaben untuk mencegah pembiakan bakteria di dalamnya. Tetapi apabila kita simpan ubat yang telah dibuka di dalam peti sejuk. Suhu peti sejuk boleh menyebabkan wap air terbentuk di dalam botol ubat melalui proses kondensasi.

Wap air yang terbentuk ini tidak mengandungi bahan pengawet dan bakteria atau fungi boleh membiak di dalamnya. Wap air yang banyak kemudian turun dan bercampur dengan cecair ubat di dalam botol.

Kita sangka ubat demam yang disimpan dalam peti sejuk akan tahan lebih lama sebaliknya kita mempercepatkan pertumbuhan bakteria dan merosakkannya.

Jadi, kalau nak simpan ubat demam sebagai spare di rumah. Belilah ubat demam yang baru dan simpan tanpa membukanya terlebih dahulu. Buang sahaja baki ubat demam jika anak kita dah sembuh daripada demam.

Tak perlu simpan baki ubat demam di dalam peti sejuk berbulan-bulan, bertahun hingga sampai tarikh luputnya.

Pesanan ikhlas,

Sumber: FB Rahman Baco, Pharmacist.
www.fb.com/rahmanbaco.my
FARMASI AMALMEDIK